title: Pidot (Platon)

text: Puheessaan hän lainaa puhetta, jonka hän kuuli kerran mantinealaiselta papitar Diotimalta, jonka Sokrates väittää opettaneen hänelle rakkaudesta. Rakkaus ei ollut hänen mukaansa jumala, koska se halusi kauniita ja hyviä asioita, joita jumalilla jo on. Rakkaus ei ole myöskään kuolevainen, sillä aivan niin kuin kauneuden puute ei tehnyt siitä rumaa, se että se ei ollut jumala ei tehnyt siitä kuolevaista. Sen sijaan rakkaus oli kuolevaisen ja kuolemattoman väliltä, kuten kaikki henkiset asiat. Nämä henkiset asiat kuljettivat viestejä jumalten ja ihmisten maailmojen välillä ja sitovat ne yhteen. Se oli myös viisauden rakastaja, ollessaan viisauden ja tietämättömyyden välillä.


title: Pidot (Platon)

text: Diotima päätteli, että Sokrates sekoitti rakkauden kohteena olemisen rakastajana olemiseen, perustuen asioihin joita joutui selittämään Sokrateelle. Tämän vuoksi rakkaus oli hänelle kaikilla tavoilla kaunista. Vaikuttaa siltä, että sama pätisi ainakin osaan aiemmin pidetyistä puheista, sillä esimerkiksi Faidros oli selkeästi puhunut rakkauden kohteena olemisesta rakastajana olemisen sijaan.


title: Pidot (Platon)

text: He jatkavat määrittelemällä rakkauden olevan ”halua saada pitää aina omanaan se, mikä on hyvää” ja sen tavoitteena ”synnyttämistä kauniissa, sekä ruumiin että sielun puolesta”. Rakastaja ei siis halua ainoastaan omistaa kauneutta vaan saada aikaan lisääntymistä ja syntymistä rakkaudessa — koska rakastaja haluaa pitää hyvän omanaan aina, hän etsii myös kuolemattomuutta, ja tämä on mahdollista kuolevaisille vain lisääntymällä.


title: Pidot (Platon)

text:
Tämän jälkeen Diotima selittää, mikä ero on olla raskaana ruumiissa ja raskaana sielussa. Ne, jotka ovat raskaana ruumiissa, näkevät lapsen synnyttämisen tapana tarjota itselleen ”kuolemattomuus ja pysyvä muisto ja onnellisuus”, kun taas ne, jotka ovat raskaana sielussa, ovat raskaana sellaisesta ”joka on sopiva sielulle kannettavaksi ja synnytettäväksi [...] viisaus ja muut hyveet, joita kaikki runoilijat siittävät, samoin kuin kaikki käsityöläiset joiden sanotaan olevan luovia”.
Seuraavaksi Diotima selittää polun, jonka sielussa raskaana oleva kulkee: hän kertoo Sokrateelle, että ”nämä rakkauden riitit, kun ne suoritetaan oikein [...] ovat lopullinen ja korkein mysteeri, enkä tiedä kykenetkö niihin”. Tällä tavalla raskaana olevan tulee omistaa itsensä ruumiilliselle kauneudelle nuorena; hän tulee näkemään, että lopulta ”kaikkien ruumiiden kauneus on yhtä ja samaa”. Näin ihminen tulee näkemään, että sielun kauneus on arvokkaampaa, ja haluaa auttaa nuoria miehiä, jotka raskaana sielussa, synnyttämään ajatuksia. Rakastaja näkee myös kauneuden teoissa ja laeissa, ja etenee tietoon.


title: Pidot (Platon)

text: Juuri kun Sokrates päättää selityksensä rakkauden oikeasta polusta ja sen suuresta merkityksestä, juopunut Alkibiades saapuu juhliin. Hän päätyy sohvalle Sokrateen ja Agathonin kanssa ja selittää, että Sokrates on jälleen hommannut itsensä istumaan huoneen kauneimman miehen, Agathonin, viereen, ja että hän tekee niin aina. Sokrates pyytää Agathonia puolustamaan itseään Alkibiadeen mustasukkaista raivoa vastaan ja pyytää Alkibiadeelta anteeksiantoa. Alkibiades sanoo, ettei hän tee sellaista koskaan.


title: Pidot (Platon)

text: Alkibiades ihmettelee, miksi kaikki vaikuttavat selviltä, ja saa kuulla muiden tekemästä sopimuksesta. Hän sanoo, ettei hänen juopunutta soperteluaan tulisi sijoittaa muiden selvien puheiden jälkeen, ja toivoo, ettei kukaan uskonut sanaakaan siitä mitä Sokrates oli puhunut. Lopulta päätetään, että Alkibiades pitäisi puheen Sokrateen ylistykseksi.


title: Pidot (Platon)

text: Alkibiades aloittaa vertaamalla Sokratesta Silenoksen patsaaseen. Patsas oli ruma ja ontto, mutta sisältä täynnä pieniä kultaisia jumalpatsaita. Tämän jälkeen hän vertaa Sokratesta satyyri Marsyakseen — satyyrit kuvattiin usein villipetojen tavoilla, seksuaalisilla himoilla ja muilla ominaisuuksilla varustetuiksi ja suuren erektion kera. Sokrates ei kuitenkaan tarvinnut Marsyaksen tavoin huilua ihmisten hurmaamiseksi, hänelle riittivät hänen sanansa.


title: Pidot (Platon)

text: Pidettyjen puheiden välillä on lukuisia yhtäläisyyksiä ja vastakohtaisuuksia. Lisäksi "Pitojen" draamallinen konteksti syventää Platonin mahdollisia merkityksiä. Sokrateen puheesta on selvää, että oikea tapa rakastaa, Platonin mukaan, on olla rakastaja eikä rakastettu, ja että rakkaus on oikein käytettynä keskeinen tekijä filosofisella polulla.


title: Kalmukian lippu

text: Kalmukian lippu on yksi Kalmukian tasavallan virallisista tunnuksista. Se koostuu keltaisella pohjasta, jonka keskellä on sininen ympyrä, jonka keskellä puolestaan on valkoinen lootuksen kukka.


title: Kalmukian lippu

text: Keltainen väri kuvaa aurinkoa, kansaa ja voimakasta uskoa kansakuntaan. Sininen kuvaa taivasta, ikuisuutta ja pysyvyyttä. Valkoinen lootuksen kukka puolestaan symboloi puhtautta, hengellistä elpymistä ja onnellisuutta. Kukan viisi ylempää terälehteä edustavat maanosia ja neljä alempaa terälehteä puolestaan maapallon neljänneksiä. Yhdessä ne symboloivat kalmukkien tahtoa elää ystävyydessä ja yhteistyössä kaikkien maailman kansojen kanssa.


title: Alvin Ailey

text: Alvin Ailey (5. tammikuuta 1931 – 1. joulukuuta 1989) oli yhdysvaltalainen modernin tanssin koreografi ja tanssija. Hän perusti 1958 oman ryhmänsä, jossa alkuvuosina oli ainoastaan afroamerikkalaisia tanssijoita. Ailey onkin merkittävästi vaikuttanut mustien tanssin laajenemiseen viihdetanssin ja stepin alueilta myös taidetanssiin. Ailey käyttää teoksissaan nykytanssi- ja balettisanaston lisäksi myös afrokulttuurin pohjalta syntynyttä jazztanssia. Alvin Aileyn tanssiryhmä teki modernia tanssia tunnetuksi pitkillä kiertueillaan ympäri maailmaa. Aileyn kuuluisimpia teoksia on "Revelations", jossa musiikkina on negrospirituaaleja ja teemat liittyvät nimenomaan mustan väestönosan elämänkokemuksiin.


title: Alvin Ailey

text: Ailey oli kotoisin Teksasista Rogersin kaupungista, josta muutti 11-vuotiaana Los Angelesiin. 18-vuotiaana hän aloitti tanssiopinnot Lester Hortonin johdolla ja siirtyi myöhemmin tämän ryhmän tanssijaksi. Hortonin kuoltua 1953 Ailey toimi ryhmän koreografina vuoden, jonka jälkeen hän lähti New Yorkiin esiintymään Broadwayllä ja opiskelemaan mm. Martha Grahamin, Doris Humphreyn, Charles Weidmanin, Hanya Holmin, Anna Sokolowin ja Karel Shookin oppilaana. Hän opiskeli myös näyttelemistä. Itse hän katsoo "olevansa velkaa" häntä innostaneille ja auttaneille ihmisille, ja tätä velkaa hän maksaa takaisin tekemillään tansseilla.


title: Alvin Ailey

text: Vuonna 1958 Ailey perusti ryhmänsä American Dance Theatren ja teki koreografiansa "Blues Suite". Tämä ja kaksi vuotta myöhemmin syntynyt "Revelations" tekivät hänet tunnetuksi amerikkalaisen mustan tanssin uranuurtajana. Ryhmän tarkoituksena oli esittää tanssiteoksia Amerikan mustan väestönosan perinteestä ja tarjota näyttämö lahjakkaille nuorille tanssijoille ja koreografeille. Ailey toi alusta asti tanssille uutta yleisöä helposti lähestyttävillä teoksillaan. Aileyn ryhmä myös esitti uudelleen modernin tanssin historiaan kuuluvia teoksia kuten Katherine Dunhamin, Ted Shawnin, Pearl Primusin ja José limónin teoksia. Vaikka alkuvuosina kaikki ryhmän tanssijat olivat mustia, ei rodulla ole Aileylle merkitystä, vaan hän etsii hyvin liikkuvia ja innostavia tanssijoita, jotka saivat olla yksilöitä. Oman tanssijanuransa Ailey lopetti 1965. Tanssiryhmä liittyi 1972 (uudella nimellä "Alvin Ailey City Center Dance Theatre") New York City Center of Dramaan ja on kiertänyt laajasti sekä Yhdysvalloissa että muualla maailmassa - myös Suomessa.


title: Alvin Ailey

text: Ailey käytti koreografioidensa musiikkina gospelia, Duke Ellingtonin ja Hugh Masekelan musiikkia.


title: Alvin Ailey

text: Aileyn koreografinen tyyli on tanssiteatterillinen ja hyödyntää kaikkia teatterin keinoja. Teokset ovat helposti lähestyttäviä myös tanssia aiemmin tuntemattomalle yleisölle, eivätkä niinkään hae uutta liikekieltä tai uudistuksia muodossa tai rakenteessa. Musiikkina on usein populaarimusiikkia kuten negrospirituaaleja, jazzia ja bluesia. Hän on tuottelias koreografi, jonka töistä jotkut ovat mestarillisia ja toiset eivät niin onnistuneita. Liikemateriaali teoksissa on aika rajoitettua ja sille ovat tyypillisiä suuret eleet, avonaiset käsivarret ja toistuvat arabeskit. Tanssit hakevat tehonsa rytmistä ja ryhmän unisono-tanssista. Aileylle tanssi on viihdettä ja hän haluaa puhutella suurta yleisöä ja innostaa sitä tanssin katsomiseen. Kaupallisuudesta häntä on myös arvosteltu.


title: Alvin Ailey

text: Alvin Ailey oli avoimesti homoseksuaali ja eli pitkäaikaisessa suhteessa poliitikko David McReynoldsin kanssa 1950-luvulla. Ailey kuoli AIDS:iin 58 vuoden iässä.


title: Alvin Ailey

text: Alvin Ailey Dance Theatren yksi ryhmä Ailey II osallistui vuonna 2011 Kuopio tanssii ja soi -tapahtumaan. Ryhmää johtaa Sylvia Waters


title: Sergei Gaidukevitš

text: Sergei Vasiljevitš Gaidukevitš (, , s. 1954) palveli Neuvostoliiton armeijassa 1976–1991 ja kohosi everstin arvoon. Vuodet 1982–1984 hän oli Neuvostoliiton sotilasasiantuntijana Irakissa, 1992–1994 valtion turvallisuuselinten työsuojelukomitean johdossa.


title: Sergei Gaidukevitš

text: Gaidukevitš johtaa 25000 jäsenen Valko-Venäjän liberaalidemokraattista puoluetta, joka muistuttaa venäläistä vastinettaan (Vladimir Žirinovskin puolue). Gaidukevitšia on syytetty autoritaarisista otteista ja puolueen huonosta menestyksestä vaaleissa. Vuoden 2001 presidentinvaalissa hän sai 2,5 % äänistä. Kesäkuussa opposition "Narodnaja volja" tuomittiin maksamaan Gaidukevitšille 100 miljoonaa ruplaa korvauksia sen syytettyä Gaidukevitšia laittomasta Irakin öljyn myynnistä.


title: Sergei Gaidukevitš

text: Vuoden 2006 vaaleissa Gaidukevitš jäi kolmanneksi ja sai 3,5 % äänistä. Hän sanoi tienneensä Lukašenkon voittavan ja ottavansa presidentinvaalit urheiluna ja harjoittelun kannalta ja ryhtyvänsä ehdokkaaksi kolmannen kerran 2011.


title: Ali Abdul Aziz Ali

text: Ali Abdul Aziz Ali (علي عبدالعزيز علي) on al-Qaida -järjestön jäsen ja eräs Yhdysvalloissa tapahtuneiden syyskuun 11. päivän iskujen pääsuunnittelijoista ja -rahoittajista. Hän kuuluu iskujen pääsuunnittelijan Khalid Sheikh Mohammedin lähipiiriin.


title: Ali Abdul Aziz Ali

text: 14. joulukuuta 2001 tuli julkisuuteen luettelo, jossa mainittiin pidätettyjen tai kuolleiden al-Qaidan jäsenten nimiä. Vaikka virallista rekisteriä asiasta ei ole, yleisesti pidetään varmana, että Ali Abdul Aziz Ali on ns. "haamuvanki" jossakin salaisessa vankilassa.


title: Ali Abdul Aziz Ali

text: On epäselvää, oliko Mustafa al-Hawsawi Ali Abdul Aziz Alin käyttämä salanimi vai toinen henkilö.


title: Wilhelm Cramer

text: Wilhelm Cramer (s. 2. kesäkuuta 1746, Mannheim, k. 5. lokakuuta 1799. Lontoo) oli saksalainen viulisti ja impressaari. Cramer syntyi ja kävi koulunsa Mannheimissa ja muutti vuonna 1772 Lontooseen. Johann Christian Bachin myötävaikutuksella hän nousi pian kaupingin johtavien viulistien joukkoon. Cramer järjesti vuosina 1794–95 konserttisarjan säveltäjä Ignaz Pleyelin kanssa, joka kilpaili Johann Peter Salomonin ja Joseph Haydnin konserttisarjan kanssa.


title: Yhdysvaltain presidentinvaalit 1976

text: Vuoden 1976 presidentinvaalit huipentui tiukkaan taisteluun. Richard Nixonin erottua Watergate-skandaalin vuoksi hänen tilalleen oli astunut Gerald Ford, joka nyt tavoitteli virkansa säilyttämistä. Hänen vastaehdokkaanaan oli demokraattien Jimmy Carter, joka voitti vaalit. Tärkeimpänä syynä Carterin voittoon on pidetty sitä, että Ford antoi yhä rikostutkinnan kohteena olleelle Nixonille ehdottoman armahduksen.Carter voitti vaalit ajaen muutosta rappeutuneeseen tilanteeseen Nixonin Watergate-skandaalin vuoksi.Ford voitti äärimmäisen tiukasti Reaganin. Syynä tähän pidettiin Fordin kohtelua varapresidentti Nelson Rockefelleriä kohtaan sekä muutenkin haluttiin muutosta ryvettyneeseen istuvaan hallintoon.Ford oli Yhdysvaltain historian ainoa presidentti, jota ei valittu vaaleilla presidentiksi tai varapresidentiksi. Kun Richard Nixon valittiin presidentiksi, hänen aisaparinaan oli varapresidentti Spiro Agnew. Agnew’n erotessa korruptiosyytteiden takia 1973 Nixon nimitti Fordin tämän tilalle. Kun Nixon itse erosi Watergate-skandaalin seurauksena seuraavana vuonna, Ford astui virkaan ja ilmoitti, että ”kansakuntamme pitkä painajainen on ohi”. Ford nimitti varapresidentiksi Nelson Rockefellerin.


title: Haruki Uemura

text: Haruki Uemura (上村春樹; "Uemura Haruki", s. 14. helmikuuta 1951) on japanilainen entinen judoka.


title: Haruki Uemura

text: Uemura voitti 1976 Montrealin olympialaisissa kultamitalin miesten avoimessa sarjassa peitottuaan loppuottelussa Keith Remfryn. MM-kisoissa hän voitti avoimen sarjan maailmanmestaruuden vuonna 1975 ja saavutti vuonna 1973 hopeaa.


title: Haruki Uemura

text: Aktiiviuransa jälkeen Uemura on toiminut Japanin maajoukkueen managerina.


title: George Wallace

text: George Corley Wallace Jr. (25. elokuuta 1919 – 13. syyskuuta 1998) oli yhdysvaltalainen demokraattisen puolueen poliitikko. Hän oli Alabaman kuvernöörinä neljä kautta 1963–1967, 1971–1979 ja 1983–1987.


title: George Wallace

text: Wallace pyrki useasti Yhdysvaltain presidentiksi tulematta kuitenkaan valituksi. Hän tavoitteli demokraattien presidenttiehdokkuutta neljä kertaa vuosina 1964, 1968, 1972 ja 1976, minkä lisäksi hän osallistui vuonna 1968 esivaalin hävittyään varsinaisiin presidentinvaaleihin Amerikan Itsenäisyyspuolueen (American Independence Party) ehdokkaana. Vuoden 1968 presidentinvaaleissa Wallace voitti viidessä etelävaltiossa ja on näin ollen toistaiseksi viimeisin ”kolmannen puolueen ehdokas” (ei demokraatti eikä republikaani), joka on onnistunut saamaan valitsijamiehiä Yhdysvaltain presidentinvaalissa. Pyrkiessään ensi kerran Alabaman kuvernööriksi vuonna 1958 Wallace hävisi demokraattien esivaalin John Pattersonille ja omaksui tämän jälkeen rotuerottelua kannattavan linjan. Hänet valittiin kuvernööriksi 1962, jolloin hän virkaanastujaispuheessaan vakuutti erottelun jatkuvan ikuisuuteen. Vuonna 1963 Wallace yritti henkilökohtaisesti estää kolmen afroamerikkalaisen oppilaan pääsyn Alabaman yliopistoon seisomalla sisäänkäynnin edessä. Lopulta presidentti John F. Kennedy joutui käyttämään Alabaman kansalliskaartia kuvernööriä vastaan tilanteen ratkaisemiseksi.


title: George Wallace

text: Vuonna 1966 Alabaman perustuslaki esti häntä hakemasta jatkokaudelle, jolloin hänen vaimonsa Lurleen Wallace valittiin tammikuussa 1967 alkaneelle kaudelle. Rouva Wallace kuoli toukokuussa 1968 miehensä presidentinvaalikampanjan aikana, mikä vähensi Wallacen vaikutusvaltaa Alabaman politiikassa, kunnes hänet valittiin uudelleen kuvernööriksi 1970, kun kausirajoitukset oli poistettu.


title: George Wallace

text: 1970-luvun lopulla Wallace tuli uskoon ja pyysi anteeksi mustien kansalaisoikeusliikkeen johtajilta aiempia näkemyksiään. Hänen viimeisellä kaudellaan 1983–1987 ennätysmäärä mustia nimitettiin osavaltion virkoihin.


title: George Wallace

text: Wallacea vastaan tehtiin murhayritys 15. toukokuuta 1972, minkä seurauksena hän halvaantui. Arthur Bremer ampui häntä viisi kertaa Laurelissa Marylandissa. Bremerin päiväkirjan mukaan syynä ei ollut politiikka, vaan kuuluisuudentavoittelu. Wallace halvaantui ja joutui pyörätuoliin. Bremer vapautui vankilasta 2007.


title: Sahan tasavallan lippu

text: Sahan tasavallan lippu on yksi Venäjään kuuluvan Sahan tasavallan virallisista tunnuksista. Se otettiin käyttöön 14. lokakuuta 1992, jolloin Sahan parlamentti hyväksyi lain Sahan tasavallan lipusta.


title: Sahan tasavallan lippu

text: Lippu koostuu neljästä vaakasuorasta kentästä, jotka ovat ylhäältäpäin lueteltuina vaaleansininen, valkoinen, punainen ja vihreä. Sininen kenttä on levein 3/4 leveydestä, vihreä kenttä on 1/8 leveydestä ja punainen ja valkoinen molemmat 1/16 leveydestä. Sinisen kentän keskellä on lisäksi valkoinen ympyrän, jonka halkaisija on 2/5 lipun leveydestä. Lipun leveyden suhde pituuteen on 1:2.


title: Sahan tasavallan lippu

text: Valkoinen ympyrä kuvaa pohjoista aurinkoa. Sininen kenttä kuvaa taivasta, valkoinen lunta ja vihreä taigaa. Punainen väri puolestaan kuvaa kansan rohkeutta ja uskollisuutta.


title: Sahan tasavallan lippu

text: Ennen nykyistä lippua on Sahalla ollut käytössä kuusi muuta lippua. Venäjän keisarikunnan romahdettua, myös jakuutit pyrkivät itsenäistymään. Vuosina 1918–1923 jakuutit käyttivät lippua, jossa oli kolme vaakaraitaa. Lippu oli sama kuin Saksan keisarikunnalla eli raitojen värit olivat alhaalta ylöspäin punainen, valkoinen ja musta.


title: Sahan tasavallan lippu

text: Neuvostoliitto perusti Jakutian ASNT:n jo vuonna 1921, mutta sillä kesti pitkään saada koko alue hallintaansa. Jakutian ASNT:llä oli käytössä kaikkiaan viisi eri lippua. Ensimmäinen Jakutian ASNT:n lippu otettiin käyttöön vuonna 1926. Lippu oli väriltään punainen ja sen tangon puoleisessa yläkulmassa oli ylhäältä alaspäin kirjainlyhenteinä "Venäjän sosialistinen federatiivinen neuvostotasavalta", "Jakutian autonominen sosialistinen neuvostotasavalta", ensin venäjäksi ja sitten jakuutiksi.


title: Sahan tasavallan lippu

text: Vuonna 1937 lippua muutettiin sen verran, että jakuutinkielinen teksti tuli ennen venäjänkielistä tekstiä ja sanat Saha ja Jakutia kirjoitettiin auki, kun niistä oli aiemmassa lipussa ollut vain etukirjaimet.


title: Sahan tasavallan lippu

text: Vuonna 1957 lipun tangon puoleiseen reunaan lisättiin vaaleansininen pystyviiva ja vasempaan yläkulmaan tuli Venäjän SNT:n lyhenteen tilalle Neuvostoliiton lipusta tutut sirppi ja vasara sekä tähti. Jakutian ASNT:n nimi säilyi paikallaan, mutta se sijoitettiin yhdelle riville, siten että ensin tuli jakuutinkielinen nimi, sitten venäjänkielinen nimi ja lopuksi autonomisen sosialistisen neuvostotasavallan lyhenne, joka oli molemmilla kielillä sama.


title: Sahan tasavallan lippu

text: Vuonna 1978 lippua muutettiin siten, että jakuutinkielinen nimi ja venäjänkielinen nimi kirjoitettiin jälleen allekkain, venäjänkielinen alempana. ASNT:n lyhenne sijoitettiin näiden viereen siten, että sen korkeus vastasi sen vasemmalla puolella olevia jakuutin ja venäjänkieliä tekstejä.


title: Sahan tasavallan lippu

text: Viimeinen Jakutian ASNT:n lippu otettiin käyttöön vuonna 1982. Tällöin venäjänkielinen teksti siirrettiin ylemmäksi ja ASNT:n lyhenne kirjoitettiin molempien kielisten nimien perään.


title: Katy Hertell

text: Katy Hertell (s. 1941) on suomalainen keramiikkataiteilija. Hänen pienten (n. 30–40 cm) keramiikkapatsaidensa teemat liittyvät usein eläinaiheisiin tai intialaiseen mytologiaan. Tuotantoon kuuluu myös mm. suuria astioita ja eläinaiheisia teekannuja.


title: Kim Kyong-hun

text: Kim Kyong-hun (s. 15. heinäkuuta 1975, Hanam) on eteläkorealainen taekwondoin ja olympiavoittaja. Hän voitti olympiakultaa taekwondon yli 80 kilon sarjassa Sydneyssä vuonna 2000. MM-kisoissa hän voitti pronssia alle 76 kg:n sarjassa 1997 ja alle 84-kiloisissa 2001.


title: Ingušian lippu

text:
Ingušian lippu on Ingušian tasavallan virallinen lippu.
Lippu koostuu leveästä valkoisesta vaakakentästä, jonka ala- ja yläpuolella on kapeammat vihreät vaakakentät. Valkoisen kentän keskellä on inguušien uskonnollinen ja filosofinen punainen auringon tunnus. Aurinko tunnus edustaa auringon ja universumin lisäksi hengellistä ymmärrystä ja ykseyttä niin menneisyydessä, nykyisyydessä kuin tulevaisuudessakin.


title: Ingušian lippu

text: Punainen väri muistuttaa inguušien kamppailua olemassaolostaan ja kotimaansa puolustamista. Valkoinen väri kuvaa kansakunnan ajatusten ja näkemysten jumalaista puhtautta. Vihreä väri puolestaan on islamin symboli.


title: Joice Heth

text: Joice Heth (n. 1766—1836) oli negridi orja Yhdysvalloissa. Elämänsä loppupuolella hän oli sokea ja lähes täysin liikuntakyvytön, mutta pystyi puhumaan ja liikuttamaan hieman oikeaa kättään. Viimeisenä elinvuotenaan P. T. Barnum osti hänet ja laittoi näytteille omaan kummajaisnäyttelyynsä valehdellen ihmisille, että hän oli ollut George Washingtonin sairaanhoitaja ja yli 160 vuoden ikäinen. Heth kertoi yleisölle tarinoita "pikku Georgesta" ja lauloi lauluja. Kuollessaan Heth oli noin 70-vuotias.


title: IGCC-voimalaitos

text: IGCC-voimalaitos on erityistyyppi kombivoimalaitoksesta. IGCC (Integrated Gasification Combined Cycle) prosessissa polttoaine (kiinteä tai neste) kaasutetaan ja kaasu käytetään kaasuturbiinin polttoaineena sähköntuotantoprosessissa. Kaasuturbiinin kuumien pakokaasujen lämpö otetaan talteen lämmöntalteenottokattilassa ja sillä kehitetään höyryä höyryturbiinille.


title: IGCC-voimalaitos

text: IGCC-prosessi mahdollistaa suhteellisen huonojen ja hankalasti poltettavien polttoaineiden hyödyntämisen hyvällä hyötysuhteella. Erityisesti kombikytkennällä päästään tavallista parempaan sähköntuotannon hyötysuhteeseen. IGCC-prosessin heikkouksia ovat kaasutuskaasun puhdistamiseen liittyvät ongelmat sekä prosessin kokonaishyötysuhdetta laskeva kaasutukseen tarvittava energia.


title: IGCC-voimalaitos

text: IGCC-voimaloissa hiilidioksidi voidaan ottaa talteen ja vaikka haudata maahan. Ne kiinnostavat etenkin Yhdysvaltoja, sillä niiden käyttöönotto auttaisi hiilidioksidipäästöjen hillitsemisessä. Floridassa toimii Polkin IGCC voimala vuodesta 1996. Indianan Wabashissa on toinen voimala käytössä vuodesta 2005. Euroopan ensimmäiset voimalat ovat Alankomaissa ja Espanjassa.


title: IGCC-voimalaitos

text: Yhdysvaltojen Mississippin osavaltiossa on rakenteilla suuri Kemperin voimalaitos, joka hyödyntää uusinta IGCC-tekniikkaa. Voimala on myöhässä aikataulustaan mutta sen arvioidaan valmistuvan vuoden 2014 lopulla. Myös rakennuskustannukset ovat tulleet ennakoitua kalliimmiksi, hinta-arvio on viisi miljardia dollaria alkujaan budjetoidun kahden miljardin sijasta.


title: IGCC-voimalaitos

text: Vuonna 2013 japanilaiset Tepco ja Mitsubishi ilmoittivat korvaavansa Fukushinam ydinvoimalan IGCC-laitoksella.


title: Maša ja Daša Krivošljapova

text: Maša ja Daša Krivošljapova (3. tammikuuta 1950 – 17. huhtikuuta 2003) olivat venäläiset siamilaiset kaksoset.


title: Maša ja Daša Krivošljapova

text: Heillä oli yhteensä kaksi päätä, neljä kättä ja kolme jalkaa. Kyseistä henkilöä kutsutaan nimellä "ischiopagus tripus". Heidän selkänsä olivat toisiinsa nähden suorassa kulmassa. 20 vuoden ajan heille tehtiin erilaisia lääketieteellisiä kokeita ja heille puettiin vaatteet päälle ainoastaan valokuvia varten. Kolmas jalka amputoitiin teini-iässä. 40 ensimmäistä elinvuottaan kaksoset elivät vammaisten hoitokodeissa.


title: Maša ja Daša Krivošljapova

text: Vuonna 1989 Maša ja Daša pääsivät omaan asuntoon Moskovaan. He kärsivät alkoholismista, mikä laittoi sydämen koville. 17. huhtikuuta 2003 Maša sai sydänkohtauksen ja kuoli. Lääkärit yrittivät auttaa Dašaa, mutta tämä kieltäytyi irrotusleikkauksesta ja hänelle annettiin nukutuslääkettä. Hän kuoli 17 tunnin kuluttua.


title: Oh Land of Beauty

text: Oh Land of Beauty! (”Kauneuden maa!”) on Saint Kitts ja Nevisin kansallislaulu, jonka on säveltänyt ja sanoittanut Kenrick Georges. Laulu otettiin käyttöön 1983.


title: Frances O’Connor (sirkusesiintyjä)

text: Frances Belle O’Connor (22. syyskuuta 1914 Granite Falls, Minnesota – 30. tammikuuta 1982 Long Beach, Kalifornia) oli yhdysvaltalainen sirkusesiintyjä, joka oli syntynyt ilman käsiä. Hän ansaitsi elantonsa sideshow-esityksillä, joissa hän teki erilaisia temppuja, kuten söi, joi ja tupakoi jalkojensa avulla. Hän käytti taiteilijanimeä ”Elävä Milon Venus”. Vuonna 1932 O’Connor esiintyi Tod Browningin sirkuselokuvassa "Freaks – kummajaiset" lukuisten muiden kehityshäiriöistä kärsivien ihmisten kanssa. Hän ei koskaan avioitunut, vaikka hänellä kerrotaan olleen lukuisia ihailijoita.


title: Sons and Daughters of St. Lucia

text: Sons and Daughters of Saint Lucia (”Saint Lucian pojat ja tyttäret”) on Saint Lucian kansallislaulu, joka otettiin käyttöön maan saadessa itsehallinnon 1967 ja jonka asema vahvistettiin maan itsenäistyessä 1979.Laulun on sanoittanut Charles Jesse ja säveltänyt Leton Felix Thomas.


title: Violetta

text: Violetta, oikealta nimeltään Aloisia Wagner (s. 1906 Saksa – k. ?) oli nainen, jolla ei ollut käsiä eikä jalkoja. Muutoin hän oli täysin terve ja kerrotaan, että hän olisi myös itse kyennyt pukemaan päälleen, laittamaan hiuksensa, ompelemaan ja selviytymään muista arkisista askareista. Hän ansaitsi elantonsa laulajana, muun muassa Coney Islandin Dreamland -huvipuistossa.


title: Saint Vincent Land So Beautiful

text: St. Vincent! Land So Beautiful (”St. Vincent! Niin kaunis maa”) on Saint Vincentin ja Grenadiinien kansallislaulu. Laulun on sanoittanut Phyllis Joyce McClean Punnett ja säveltänyt Joel Bertram Miguel. Laulu otettiin käyttöön saarivaltakunnan saavuttaessa itsehallinnon 1967 ja sen asema vahvistettiin valtion itsenäistyessä vuonna 1979.


title: Saint Vincent Land So Beautiful

text:
St. Vincent! Land so beautiful,
With joyful hearts we pledge to thee,
Our loyalty and love, and vow,
To keep you ever free.


title: Saint Vincent Land So Beautiful

text:
"Refrain:"
Whate'er the future brings,
Our faith will see us through,
May peace reign from shore to shore,
And God bless and keep us true.


title: Saint Vincent Land So Beautiful

text:
Hairoun! Our fair and blessed isle,
Your mountains high, so clear and green,
Are home to me, though I may stray,
A haven, calm serene.


title: Saint Vincent Land So Beautiful

text: "Refrain"


title: Saint Vincent Land So Beautiful

text:
Our little sister islands are,
Those gems, the lovely Grenadines,
Upon their seas and golden sands,
The sunshine ever beams.


title: Saint Vincent Land So Beautiful

text:
St. Vincent! Niin kaunis maa,
iloisin sydämin me uhraamme sinulle
uskollisuutemma ja rakkautemme, ja vannomme
pitävämme sinut ikuisesti vapaana.


title: Saint Vincent Land So Beautiful

text:
"Kertosäe:"
Mitä tulevaisuus tuokaan tullessaan,
rakkautemme auttaa meitä selviämään.
Vallitkoon rauha rannikolta rannikolle,
Jumala siunatkoon meitä ja pitäköön meidät uskollisina.


title: Saint Vincent Land So Beautiful

text:
Hairoun! Meidän ihana ja siunattu saaremme,
meidän korkeat vuoremme, niin seesteiset ja vihreät,
ovat minun kotini, vaikka kulkisinkin kauas,
hiljainen rauhan tyyssija.


title: Saint Vincent Land So Beautiful

text: "Kertosäe"


title: Saint Vincent Land So Beautiful

text:
Meidän pienet sisarsaaremme,
ihanat Grenadiinit, ovat jalokivien kaltaisia,
Niiden merillä ja kultaisilla hietikoilla,
aurinko säteilee aina.


title: Carl Herman Unthan

text: Carl Hermann Unthan (1848–1928) oli preussilaissyntyinen viulisti, jolla ei ollut käsiä.


title: Carl Herman Unthan

text: Unthan opetteli kahden vuoden ikäisenä syömään jaloillaan ja kymmenen vuoden ikäisenä hän opetteli soittamaan viulua siten, että hän laittoi sen kiinni tuoliin. 16-vuotiaana hänet lähetettiin musiikkiopistoon, mistä hän valmistui kaksi vuotta myöhemmin. 20-vuotiaana hän esiintyi täysille konserttisaleille. Myöhemmin Unthan lisäsi esityksiinsä erilaisia temppuja. Ensimmäisessä konsertissaan häneltä katkesi viulusta kieli, mutta hän vaihtoi tilalle uuden jalkojaan käyttäen. Tämän jälkeen hänen uskotaan tahallaan katkoneen kieliä, jotta pääsisi esittämään taitojaan. Hän pystyi myös käsittelemään tuliaseita jaloillaan.


title: Carl Herman Unthan

text: Unthan kierteli esiintymässä ympäri maailmaa ja meni naimisiin Antonie Neschtan kanssa, jonka oli tavannut matkoillaan. Myöhemmin elämänsä varrella hän muutti Yhdysvaltoihin ja sai maan kansalaisuuden. Vuonna 1925 hän julkaisi omaelämäkerrallisen teoksensa "Das Pediscript", jonka hän oli kirjoittanut jaloillaan.


title: Gravis

text: Gravis (, , ` ) on diakriittinen merkki eli tarke, jota käytetään kirjainten päällä monissa latinalaisilla, kyrillisillä tai kreikkalaisilla aakkosilla kirjoitetuissa kielissä. Se on käytössä muun muassa bretonissa, bulgariassa, katalaanissa, korsikassa, hollannissa, emiliassa, romagnolissa, ranskassa, Haitin kreolissa, italiassa, mohawkissa, norjassa, oksitaanissa, portugalissa, liguurissa, gaelissa, vietnamissa, kymrissä, retoromaanissa ja jorubassa sekä ennen vuotta 1982 myös kreikassa. Suomessa se esiintyy vain joissakin vieraskielisissä erisnimissä ja sitaattilainoissa, joista ehkä yleisin on yksikköhintaa merkitsevä ranskankielinen prepositio à.


title: Gravis

text: Muinaiskreikassa korkomerkit otettiin muiden diakriittisten merkkien ohella käyttöön niin kutsuttuna polytonisena ortografiana Aleksanteri Suuren jälkeisenä aikana. Alun perin ne olivat sävelkulun merkkejä. Akuutti oli nousevan koron merkki, kun taas gravis osoitti matalampaa korkoa ja sirkumfleksi tarkoitti, että tavun alkuosassa ääni nousee mutta laskee jälleen sen lopussa.


title: Gravis

text: Gravis voi muinaiskreikassa esiintyä vain sanan viimeisessä tavussa, joka voi olla joko lyhyt tai pitkä, ja ainoastaan silloin, kun tavua seuraa välittömästi toinen sana. Se merkittiin tavun vokaalille tai diftongissa sen jälkimmäiselle vokaalille.


title: Gravis

text: Nykykreikassa tällaista sävelkulkua ei enää esiinny, mutta gravista on käytetty viimeisellä tavulla akuutin sijasta, jos kyseistä sanaa seuraa välittömästi toinen sana. Nyttemmin käyttöön otetussa monotonisessa ortografiassa sekä gravis että sirkumfleksi on korvattu akuutilla.


title: Gravis

text: Gravis osoittaa painotetun tavun vokaalin maltassa, katalaanissa ja italiassa.


title: Gravis

text: Italiassa on yleisenä sääntönä, että painolliseen "-a":han, "-i":hin, "-o":hin tai "-u":hun päättyviin sanoihin kuuluu gravis. Painolliseen "-e":hen päättyvässä sanassa esiintyy joko akuutti tai gravis riippuen siitä, onko loppu-"e" suljettu vain avoin vokaali. Esimerkkeinä sanoista, joiden viimeisen kirjaimen päällä on gravis, voidaan mainita "città" ("kaupunki"), "morí" ("[hän] kuoli"), "virtù" ("hyve"), "Mosè" ("Mooses") ja "portò" ("[hän/se] kantoi"). Kirjoittajat, joiden käyttämällä näppäimistöllä aksentilla varustettuja kirjaimia ei ole ja jotka eivät ole perillä siitä, miten ne kirjoitetaan, saattavat joskus merkitä erillisen ylävasemmalle osoittavan viivan tai jopa heittomerkin graviksen sijasta. Tämä ei ole oikeinkirjoitussääntöjen mukaista, mutta sitä näkee yleisesti varsinkin isojen kirjainten yhteydessä: "E`" tai "E’", kun pitäisi olla "È" ("[hän/se] on"). Varsinkin eräiden lyhennettyjen sanojen yhteydessä tämä saattaa sekaannusta: esimerkiksi sanonta "un po’" ("jonkin verran"), joka on lyhennetty muoto sanoista "un poco", saatetaan kirjoittaa virheellisesti "un pò".


title: Gravis

text: Italiassa on myös sanoja, jotka kirjoitetaan muutoin samoin paitsi että toisessa on gravis, toisessa ei. Ne lausutaan eri tavoin ja niillä on eri merkitykset, esimerkiksi "pero" ("päärynäpuu") ja "però" ("mutta") sekä "papa" ("paavi") ja "papà" ("isä", lastenkielinen sana). Näistä esimerkeistä jälkimmäinen esiintyy sellaisenaan myös katalaanissa.


title: Gravis

text: Bulgariassa gravis esiintyy toisinaan painon merkkinä vokaalien а, о, u, е, i ja ' päällä. Sitä käytetään useimmiten vain lastenkirjoissa ja ulkomaalaisille tarkoitetuissa kirjoissa sekä sanakirjoissa, mutta muutamissa sanoissa se on pakollinen muutoin samoin kirjoitettavien sanojen erottamiseksi toisistaan. Sellaisia ovat esimerkiksi "nàpa" ("höyry") ja "napà" ("penni", "sentti", "raha") sekä v'lnа ("villa") ja v'lnа̀ ("aalto"). Täten gravis saattaa muuttaa koko lauseen merkityksen.


title: Gravis

text: Ukrainassa, ruteenissa, valkovenäjässä ja venäjässä gravista käytettiin 1900-luvun alkupuolelle saakka samaan tapaan kuin bulgariassa. Nykyisin pääpaino merkitään yleensä akuutilla, ja gravista käytetään enää vain sivupainon osoittamiseen yhdyssanoissa, lähinnä sanakirjoissa ja kielitieteellisissä teoksissa.


title: Gravis

text: Serbokroatiasta polveutuvissa kielissä ja sloveniassa painotettu tavu voi olla lyhyt tai pitkä, ja siinä voi olla nouseva tai laskeva sävelkulku. Läninnä sanakirjoissa ja kieliopillisissa teoksissa käytetään neljää painon merkkiä: gravista, akuuttia, kaksinkertaista gravista ja sirkumfleksia. Käytäntö on sama sekä latinalaisten että kyrillisten aakkosten yhteydessä.


title: Gravis

text: Kirkkoslaavissa käytetään nykyisin kolmea korkomerkkiä: akuuttia, gravista ja sirkumfleksia. Niiden välillä ei ole eroa ääntämyksessä vaan ainoastaan kirjoitustavassa. Gravista käytetään yleensä, kun painotettu vokaali on monikirjaimisen sanan viimeinen kirjain.


title: Gravis

text: Liguurin kielessä gravis muun vokaalin kuin "o":n päällä merkitsee painotettua lyhyttä vokaalia: "à" (), "è" (), "ì" () ja "ù" (sound ). Sen sijaan "ò" merkitsee vokaalia , mutta se ei välttämättä ole sanan painollinen vokaali.


title: Gravis

text: Useissa romaanisissa kielissä akuuttia ja gravista käytetään varsinkin "e":n ja "o":n päällä eri vokaaliäänteitä toisistaan. Gravis merkitsee yleensä suljetumpaa vokaalia kuin vastaava vokaali akuutilla varustettuna. Niinpä "è" on avoimempi kuin "é" ( ja vastaavasti "ò" () avoimempi kuin "ó" ).Joissakin kielissä gravista käytetään kirjoituksessa erottamaan toisistaan eräitä sanoja, jotka lausutaan ja jotka ilman sitä kirjoitettaisiinkin samoin:


title: Gravis

text: Walesin kielessä gravis merkitsee lyhyttä vokaalia tapauksissa, joissa vokaali muutoin lausuttaisiin pitkänä: "mẁg" ("muki") mutta "mwg" ("smoke").


title: Gravis

text: Skotlannin gaelin kielessä se merkitsee pitkää vokaalia. Aikaisemmin pitkät avoimet vokaalit merkittiin akuutilla, suppeat sen sijaan graviksella, mutta nykyisten ohjeiden mukaan tulisi kaikissa tapauksissa käyttää gravista.


title: Gravis

text: Vietnamilaisessa Quốc Ngữ -kirjaimistossa gravis merkitsee laskevaa toonia. Samalla tavalla akuuttia käytetään mandariinikiinan Pinyin -romanisaatiossa. jossa sen sijasta voidaan kuitenkin vaihtoehtoisesti käyttää numeroa 4 tavun jäljessä: pà = pa4. Kantoninkiinan Yale -romanisaatiossa akuutti merkitsee yleensä toista toonia, paitsi jos vokaalin jäljessä


title: Gravis

text: Monissa afrikkalaisissa kielissä gravis merkitsee matalaa toonia, esimerkiksi nobiinin kielen sanassa "jàkkàr" ("ongenkoukku"), joruban sanassa "àgbọ̀n" ("leuka") ja hausan sanassa "màcè" ("nainen"). Myös mohawkin kielessä gravis merkitsee matalaa toonia.Portugalin kielessä gravis osoittaa eräissä tapauksissa, että kaksi peräkkäistä sanaa on yhdistetty. Esimerkiksi sanat "a aquela hora" ("sillä hetkellä") voidaan lyhentää muotoon "àquela hora".


title: Gravis

text: Havaijin kielessä gravista ei sijoiteta kirjaimen päälle, mutta toisinaan sitä käytetään typografisesti helpompana merkkiä ʻokinan sijasta: esimerkiksi voidaan kirjoittaa "Hawai`i", vaikka oikeastaan tulisi kirjoittaa "Hawaiʻi".


title: Gravis

text: Englannin kielessä gravis on harvinainen, mutta se esiintyy toisinaan runoissa ja laulujen sanoissa osoittamassa, että tavallisesti ääntymätön vokaali poikkeuksellisesti äännetään, jotta sanat sopisivat käytettyyn runomittaan. Tavallisimmin se esiintyy sanoissa, jotka loppuvat "-ed". Esimerkiksi sana "looked" ("katsoi") lausutaan tavallisesti yksitavauisena: , jolloin "e" ei äänny, mutta jos se kirjoitetaan "lookèd", "e" on äännettävä: "look-ed"). Muutoinkin sillä joskus erotetaan samaan tapaan sanoja, jotka kirjoitetaan muuten samoin, esimerkiksi verbin "learn" preteritimuoto "learned" ja adjektiivi "learnèd" , "oppinut".


title: Gravis

text: Englannissa gravis on käytössä myös joissakin sitaattilainoina esiintyvissä sanoissa ja sanonnoissa, jotka usein oli lisäksi tapana kursivoida, esimerkiksi "vis-à-vis", "pièce de résistance" ja "crème brûlée".


title: Gravis

text: Unicode-standardissa on mukana suuri joukko graviksella varustettuja kirjaimia. Vanhemmassa standardissa ISO 8859-1 niistä ovat mukana vain "à", "è", "ì", "ò" ja "ù" sekä vastaavat isot kirjaimet. Vielä vanhemmassa 7- tai 8-bittisessä ASCII-merkistössä gravis on merkki nro 96 (heksadesimaalilukuna 60). Yhdysvaltojen ulkopuolella ASCII-arvoa 96 usein vastaa jokin aksentilla varustettu kirjain. Esimerkiksi ranskalaisessa standardissa ISO 646 tätä ASCII-arvoa vastaa "mikro"-etuliitteen lyhenne µ. Monissa vanhoissa brittiläisissä tietokoneissa kuten ZX Spectrum ja BBC Micro tätä koodiarvoa vastaa punnan merkki £, jonka kuitenkin brittiläisen ISO 646-standardin mukaan tulisi olla merkki nro 35.


title: Gravis

text: Monissa PC-pohjaisissa brittiläisissä ja amerikkalaisissa tietokonepeleissä -näppäimellä avataan pelikonsoli, niin että elaaja voi suorittaa skriptikomentoja komentoliittymässä. Tämä on mahdollista muun muassa seuraavissa peleissä: Battlefield 3, "Half-Life", "", "Quake ", "Half-Life 2", "", "Unreal", "Counter-Strike", "Crysis", "", "", "", "", "Fallout 3" ja "RuneScape", sekä muissa Quake- tai Source-pelimoottoriin perustuvissa peleissä.


title: Gravis

text: Roguelike-peleissä gravis merkitsee toisinaan vettä tai käärmeitä.


title: Gravis

text: Useissa ohjelmointikielisä gravista käytetän moniin tarkoituksiin erillisenä merkkinä, jolloin sitä siis ei ole yhdistetty mihinkään kirjaimeen. Tässä merkityksessä se tunnetaan myös nimellä "backquote" tai "backtick".


title: Gravis

text: Kun TeX:iä käytetään tekstin muokkaamiseen, backtick-merkki vastaa kaarevaa alkulainausmerkkiä niissä kielissä, joissa sellaista käytetään. Ssimerkiksi codice_1 tulostuu yksinkertaisena avaavana lainausmerkkiä (‘) ja codice_2 kaksinkertaisena avaavana lainausmerkkinä (“). Se myös palauttaa haluttaessa kunkin ASCII-merkin ASCII-lukuarvon.


title: Gravis

text: Unix-käyttöjärjestelmissä sekä Perl-, PHP- ja Ruby-ohjelmointikielissä backtickilla merkitään komentosubstituutio, toisin sanoen se, mikä yhdellä komennolla muutoin tulostettaisiin, korvataan toisen komennon tuloksella. Esimerkiksi komentorivi:


title: Gravis

text: tuottaa komentosubstituutilla komennon:


title: Gravis

text: joka taas ajettaessa antaa vastauksen:


title: Gravis

text: Ohjelmaan sijoitetussa kommentissa backtickit toisinaan merkitsevät, että niiden välissä oleva teksti voisi myös olla ohjelmointikielen käsky, esimerkiksi:


title: Gravis

text: Tällä tavalla koodi ilmaistaan myös Markdown-muotoilijassa. Joissakin Markdownin muunnelmissa sallitaan myös "aidatut koodiblokit", jotka sisältävät useita koodirivejä ja jotka alkavat ja päättyvät kolmella peräkkäisellä backtickillä (codice_3).


title: Gravis

text: Backquote -merkkiä käytetään monissa ohjemointi- ja skriptikielissä eri tavoin:Koska tietokoneen näppäimistössä on vain rajallinen määrä näppäimiä, siinä ei ole eri näppäintä jokaiselle aksentilla varustetulle kirjaimelle. Sen sijaan näppäimistössä on yleensä yläoikealla tarkenäppäin, jolla saadaan akuutti tai, jos samanaikaisesti painetaan vaihtonäppäintä, gravis. Tämä näppäin on sikäli poikkeuksellinen, että sitä painettaessa merkki ei tule näyttöruudulla heti näkyviin, mutta jos sen jälkeen painetaan jonkin vokaalin näppäintä, saadaan kyseinen vokaali, jonka päällä on akuutti tai graavis. (Tarkenteellista vokaalia vastaava ASCII- tai Unicode -arvo on kuitenkin aivan toinen kuin tarkkeettoman, eli tietokoneen kannalta kyseessä on aivan eri merkki.) Jos sen sijaan akuuttinäppäinen jälkeen painetaan muuta kuin vokaalinäppäintä, akuutti tulee näkyviin omana merkkinään.


title: Gravis

text: Myös kirjoituskoneissa on vanhastaan vastaavassa kohdassa näppäin, jolla saadaan akuutti tai gravis. Tämä näppäin eroaa muista siinä, että sen painamisen jälkeen tela, jonka ympärillä kirjoituspaperi on, ei siirry, minkä vuoksi sen jälkeen näppäiltävä kirjain tulee näkyviin akuuttimerkin alle.


title: Gravis

text: Macintoshissa merkit kuten codice_9 saadaan painamalla ensin ja sitten kyseisen vokaalin näppäintä. Esimerkiksi make codice_9 saadaan painamalla ensin ja sitten , ja vastaavasti codice_11 painamalla ensin ja sitten . Sen sijaan iOs:ssä, jota käytetään iPhonessa, iPadissa ja iPodissa, graviksella varustetut merkit saadaan pitämällä sormea vokaalinäppäimen päällä, jolloin avautuvasta valikosta voidaan valita haluttu aksenttimerkki. Esimerkiksi codice_9 saadaan painamalla -näppäintä ja jättämällä se alas ja valitsemalla sen jälkeen valikosta . OS X Mountain Lionin Macintosh-versiossa 10.8 ja sitä uudemmissa versioissa on samantapainen toiminto kuin iOS:ssä; pitämällä vokaalinäppäintä alhaalla saadaan näkyviin valikko, josta voidaan hiirellä klikkaamalla valita oikea tarke.


title: Gravis

text: X Window Systemissä merkit kuten saadaan painamalla ensin , sitten ja lopuksi vokaalinäppäintä.


title: Humat al-hima

text: Humat al-hima () on vuodesta 1987 Tunisian kansallislaulu. Laulun on kirjoittanut egyptiläinen Mustafa Sadik el-Rafii, jonka teksti muokattiin sittemmin Tunisian oloihin sopivaksi. Kyseessä oli pitkään presidentti Habib Bourguibaa vastustavan kansanliikkeen vastarintahymni, joka otettiin virallisesti kansallislauluksi 7. marraskuuta 1987. Se syrjäytti edellisen hallituksen aikaisen hymnin, Ali Khallidin. Laulun on säveltänyt Mohammed Abdel Wahab, joka on säveltänyt myös Yhdistyneiden arabiemiraattien kansallislaulun Iši biladi ja Libyan kansallislaulun Libya, Libya, Libya.


title: Jane Barnell

text: Jane Barnell, taiteilijanimeltään Lady Olga, (1871 Pohjois-Carolina – tuntematon) oli yhdysvaltalainen parrakas nainen, joka esiintyi sideshow-näytöksissä.


title: Jane Barnell

text: Joseph Mitchellin artikkelissa ”Lady Olga” kerrotaan Barnellin äidin myyneen hänet Great Orient Family Circus -sirkukseen, joka myöhemmin yhdistyi osaksi isompaa sirkusta. Sirkus teki matkan Saksaan, missä Barnell sairastui ja hänet jätettiin orpokotiin. Sieltä hänet myöhemmin löysi hänen oma isänsä.


title: Jane Barnell

text: Aikuistuttuaan Barnell työskenteli isoäitinsä maatilalla, missä hän tapasi sirkuksen voimamiehen, joka kutsui hänet John Robinsonin sirkukseen. Hän käytti lukuisia taiteilijanimiä, mutta päätyi lopulta käyttämään pysyvästi nimeä "Lady Olga Roderick". Noihin aikoihin hänen partansa oli 13 tuuman mittainen. Myöhemmin hän esiintyi lukuisissa erilaisissa sirkuksissa sekä Tod Browningin sirkuselokuvassa "Freaks – kummajaiset" vuodelta 1932.


title: Jane Barnell

text: Barnell oli naimisissa kolme kertaa ja sai kaksi lasta.


title: Naisten parrakkuus

text: Naisten parrakkuus on ilmiö, jossa naisella kasvaa kasvoistaan tummia, pitkiä karvoja. Varsinkin entisajan sirkuksista parrakas nainen on tuttu hahmo.


title: Naisten parrakkuus

text: Osalla naisista kasvaa parran näköistä tummaa karvaa kasvoissa. Monet naiset pyrkivät poistamaan karvat kulttuurillisista syistä, mutta varsinkin 1800- ja 1900-luvuilla tiedetään lukuisia sirkuksissa esiintyneitä naisia, joilla oli hyvin pitkä parta. Suurin osa tapauksista on kuitenkin huijauksia.


title: Naisten parrakkuus

text: Julia Pastrana (1834-1860) oli kuuluisa meksikolainen parrakas sirkusnainen. Hänellä oli "hypertrichosis terminalis", ts. hänen kasvojaan ja kehoaan peitti suora musta karva. Hänen korvansa ja nenänsä olivat epätavallisen suuret ja hampaat epätasaiset. Kiinan akatemian tutkimusryhmän "American Journal of Human Genetics" -tiedejulkaisussa 12.5.2009 julkaiseman tutkimuksen mukaan sirkusnaisten ulkomuoto oli seurausta eräänlaisesta ihosairaudesta nimeltä Congenital Generalized Hypertrichosis (CGH), joka johtui geenivirheestä kromosomissa 17q24.2-q24.3. Sairautta esiintyy eri asteisena.


title: Naisten parrakkuus

text: Nykyään jotkut feministit jättävät tarkoituksella kasvoistaan karvat poistamatta rikkoakseen yhteiskunnan normeja. Tunnetuin lienee Frida Kahlo.


title: Naisten parrakkuus

text: Joissakin tapauksissa voimakas karvojenkasvu naisilla johtuu hormonihäiriöstä nimeltä hirsutismi. Perinnöllinen liikakarvaisuutta aiheuttava häiriötila on hypertrikoosi.


title: Naisten parrakkuus

text: Munasarjojen monirakkulaoireyhtymän yksi oire on liikakarvaisuus, johon voi liittyä parrankasvua.


title: Naisten parrakkuus

text: Keskiaikaisen legendan mukaan Wilgefortis oli nuori nainen, joka ei halunnut suostua isänsä järjestämään avioliittoon. Hän rukoili Jumalaa muuttamaan hänen ulkomuotoaan niin, ettei tuleva aviopuoliso enää huolisi häntä vaimoksi. Tarinan mukaan Jumala vastasi rukoukseen kasvattamalla Wilgefortikselle parran. Isä tulistui asioiden saamasta käänteestä niin, että antoi ristiinnaulita tyttärensä. Monissa Keski-Euroopan kirkoissa on nähtävänä Pyhää Wilgefortista esittäviä krusifikseja, joissa ristillä on parrakas nainen.


title: Naisten parrakkuus

text: Wilgefortiksen historiallisuudesta ei ole lainkaan todisteita. Legenda on mahdollisesti saanut alkunsa väärinkäsityksestä liittyen italialaisen Luccan katedraalin Volto Santo -krusifiksiin, jossa on kuvattuna pitkään kaapuun puettu Jeesus. Kyseinen krusifiksi oli suosittu pyhiinvaelluskohde keskiajalla, ja siitä valmistettiin kopioita, jotka levisivät matkamuistoina ympäri Eurooppaa. Pyhiinvaeltajat ovat tämän selityksen mukaan tulkinneet Volto Santo -krusifiksissa kuvatun hahmon parrakkaaksi naiseksi ja kehittäneet näkemänsä pohjalta tarinan, joka alkoi elää omaa elämäänsä. Wilgefortiksen muistopäivänä on pidetty 20. heinäkuuta.


title: Jumalan kahdeksan sormea

text: Jumalan kahdeksan sormea () on Philip K. Dickin vuonna 1957 ilmestynyt tieteisromaani. Teoksen on suomentanut Pekka Markkula.


title: Jumalan kahdeksan sormea

text: Belmontin hiukkaskiihdytinlaboratoriossa 1959-10-02 tapahtuu vakava onnettomuus, jossa kahdeksan matkailijaa putoaa päälläolevan hiukkaskiihdyttimen säteilykammioon. Sattumalta matkailijat siirtyvät toiseen maailmaan, joka on täysin erilainen kuin oikea maailma. Uudessa maailmassa jumala on konkreettisella tavalla mukana ihmisten elämässä; Vääristä teoista saa jumalallisia rangaistuksia, ja rukouksilla ja rituaaleilla voi hankkia fyysisiä tavaroita, ihmeparannuksia ja muita etuja itselleen. Kirjan päähenkilö, tiedemies "Jack Hamilton", joutuu saman tien hankaluuksiin tämän uskonnollisen yhteiskunnan kanssa ja alkaa selvittää, mistä uudessa maailmassa on todella kyse.


title: Jennifer Miller

text: Jennifer Miller (s. 1961) on yhdysvaltalainen lesbo- ja feministiaktivisti, tulennielijä, jonglööri, parrakas nainen sekä Los Angelesin yliopiston maailman taiteiden ja kulttuurien professori.


title: Jennifer Miller

text: Millerin molemmat vanhemmat olivat juutalaisia professoreja. Hänen äitinsä kuoli hänen ollessa hieman yli 20-vuotias. Miller kiinnostui esittävistä taiteista ja teatterista ollessaan lukiossa. Hän on työskennellyt urallaan lukuisten tunnettujen koreografien, tanssijoiden ja sirkustaiteilijoiden kanssa. Vuonna 1989 hän perusti Circus Amok -ryhmän ja toimii yhä sen johtajana. Hän toimii opettajana erilaisissa oppilaitoksissa.


title: ADB

text: Lyhenne ADB voi tarkoittaa seuraavia:


title: P. T. Barnum

text: Phineas Taylor Barnum (5. heinäkuuta 1810 Bethel, Connecticut – 7. huhtikuuta 1891) oli yhdysvaltalainen liikemies, joka perusti omaa nimeään kantaneen tunnetun sirkuksen ja järjesti kummajaisnäytöksiä. Hän järjesti näytöksiä ostamassaan museossa, joka tunnettiin nimellä Barnum's American Museum.


title: P. T. Barnum

text: Barnum aloitti liiketoimensa kaupanpitäjänä ja arpajaisten järjestäjänä kotiosavaltiossaan, kunnes Connecticutin hallinto kielsi arpajaiset 1834. Vuosina 1831–1834 Barnum julkaisi kerran viikossa ilmestynyttä sanomalehteä "The Herald of Freedom" Danburyn kaupungissa. Muutaman oikeusjutun ja vankilatuomion jälkeen hän muutti New Yorkiin vuonna 1834, jossa hän myös piti kauppaa samalla kun hänen vaimonsa piti täyshoitolaa. Vuonna 1835 hän perusti kummajaisnäytöksen. Hän osti vanhan, sokean ja liikuntakyvyttömän entisen orjan Joice Hethin, jonka valehteli olevan yli 160-vuotias George Washingtonin entinen hoitaja. Heth kuoli vuonna 1836, mutta Barnum jatkoi maan kiertämistä vuoteen 1839 saakka. Vuonna 1841 hän hankki itselleen Scudder’s American Museumin, mistä tuli erittäin suosittu. Museossa oli näytteillä muun muassa erittäin pienikokoinen mies General Tom Thumb, Feejeen merenneito, joka oli olevinaan eriskummallisen olennon muumioitunut ruumis sekä maailman ensimmäiset tunnetut siamilaiset kaksoset Chang ja Eng Bunker ja Zip the Pinhead, jolla oli erikoisen muotoinen pää. Vuonna 1843 Barnum palkkasi joukkoonsa intiaani Do-Hum-Men.


title: P. T. Barnum

text: Vuosina 1844—1845 Barnum kierteli Charles Strattonin kanssa Euroopassa ja tapasi kuningatar Viktorian. Vuonna 1850 hän houkutteli Yhdysvaltoihin kuuluisan ruotsalaisen laulajattaren Jenny Lindin, jonka kanssa hän teki molemmille hyvin tuottoisan Amerikan-kiertueen.


title: P. T. Barnum

text: Vuonna 1855 Barnum vetäytyi show-alalta viideksitoista vuodeksi Connecticutin Bridgeportin lähelle rakennuttamaansa itämaistyyliseen palatsiin, kunnes vuonna 1871 hän perusti uuden kummajaisnäyttelyn ja sirkuksen nimeltä "P.T. Barnum’s Grand Traveling Museum, Menagerie, Caravan, and Circus", joka toimi aluksi kiinteästi teltassa New Yorkin Brooklynissä. Vuonna 1881 Barnumin sirkus yhdistyi James Baileyn ja James L. Hutchinsonin sirkuksen kanssa. Vuosina 1885—1888 Baileyllä ja Barnumilla oli välirikko, mutta sirkukset palasivat takaisin yhteen nimellä "Barnum & Bailey Greatest Show On Earth", myöhemmin "Barnum & Bailey Circus". Näytöksen vetonaula oli Barnumin vuonna 1882 Lontoon eläintarhasta ostama afrikannorsu Jumbo.


title: P. T. Barnum

text: Barnum oli myös poliitikko: hän toimi edustajana Connecticutin kongressissa, ja hänet valittiin Bridgeportin pormestariksi vuonna 1875.


title: P. T. Barnum

text: Barnum kuoli 7. huhtikuuta 1891. Vuonna 1907 hänen sirkuksensa myytiin Ringlingin veljeksille 400 000 dollarin hintaan. Barnum & Baileyn ja Ringlingin sirkukset toimivat aluksi erillisinä samasta omistajasta huolimatta, kunnes ne yhdistettiin vuonna 1919. Yhdistynyt sirkus toimi nimellä Ringling Bros. and Barnum & Bailey Circus toukokuuhun 2017 saakka.


title: P. T. Barnum

text: Barnumin sirkus- ja kummajaisnäytöksistä tehtiin vuonna 2017 elokuva nimeltään The Greatest Showman.


title: Yhdysvaltain presidentinvaalit 1980

text: Yhdysvaltain vuoden 1980 presidentinvaalit pidettiin 4. marraskuuta 1980. Republikaanipuolueen ehdokas Ronald Reagan voitti demokraattiehdokkaan ja istuvan presidentin Jimmy Carterin. Kolmanneksi tuli sitoutumaton ehdokas, republikaani John B. Anderson. Monien analyytikkojen mukaan presidentti Jimmy Carterin kykenemättömyys ratkaista Iranin panttivankikriisi johti lopulta hänen tappioonsa Reaganille.


title: Yhdysvaltain presidentinvaalit 1980

text:
Ehdokkaat
Reagan voitti esivaalit ja valitsi varapresidenttiehdokkaakseen George H. W. Bushin.


title: Yhdysvaltain presidentinvaalit 1980

text: Ehdokkaat


title: Yhdysvaltain presidentinvaalit 1980

text: Presidentti Carterin uudelleenvalinnan haastoi liberaali senaattori Edward "Ted" Kennedy. Kennedyn kampanja, vaikka oli hän paljon vetovoimaisempi ja kampanja persoonallisempi kuin Carterin, oli huonosti organisoitu ja se ei pystynyt pääsemään ylitse henkilökohtaisista ongelmista, eritoten vuoden 1969 auto-onnettomuudesta, jossa menehtyi Kennedyn naispuolinen sihteeri hämärissä olosuhteissa. Vaikkakin puolueen yhtenäisyys Iranin panttivankikriisissä antoi Carterille johtoaseman alkuvaiheessa ja pakotti Brownin pois kisasta, Kennedy teki myöhemmin paluun. Demokraattisen puolueen valtakunnallisessa kokouksessa Kennedy hyväksyi ehdokkuuden ja vaati liberaalimpaa asennetta puolueelle puheessa minkä monet näkivät hänen uransa parhaimpana.


title: Do-Hum-Me

text: Do-Hum-Me oli sac-intiaaniheimon päällikön tytär 1800-luvulla.


title: Do-Hum-Me

text: Vuonna 1843 hän rakastui Cow-Hick-Kee -nimiseen mieheen. He päätyivät töihin P. T. Barnumin American Museumiin Manhattanille, missä he esittivät perinteisiä intiaanitansseja. Do-Hum-Me oli erittäin suosittu esiintyjä, mutta kuoli jo viisi viikkoa Barnumille pestautumisen jälkeen 9. maaliskuuta 1843, 18 vuoden iässä.


title: Abigail ja Brittany Hensel

text: Abigail ja Brittany Hensel (s. 7. maaliskuuta 1990 Minnesota, Yhdysvallat) ovat yhdysvaltalaiset tunnetut siamilaiset kaksoset.


title: Abigail ja Brittany Hensel

text: Abigail ja Brittany jakavat lukuisia sisäelimiä. Heillä on kaksi päätä, kaksi selkärankaa, jotka yhtyvät lantiossa, kolme keuhkoa, kaksi sydäntä, yhteinen verenkierto, yksi maksa, kaksi mahalaukkua, kolme munuaista, yksi suolisto, yhdet munasarjat, yksi emätin ja yksi virtsaputki. Käsiä oli alun perin kolme, mutta välissä ollut surkastunut käsi amputoitiin.


title: Abigail ja Brittany Hensel

text: Kun kaksoset syntyivät, vanhemmat päättivät olla erottamatta heitä toisistaan, sillä toimenpiteeseen olisi sisältynyt riskejä ja molemmat olisivat todennäköisesti joutuneet viettämään loppuelämänsä pyörätuolissa. Vanhemmat eivät kadu päätöstä, eivätkä kaksoset itsekään halua irrottautua toisistaan.


title: Abigail ja Brittany Hensel

text: Kumpikin kaksosista ohjailee vartalon omaa puoltaan, joten yhteistoiminnan ansiosta kävely onnistuu. He myös pelaavat lentopalloa, koripalloa ja uivat sekä ajavat polkupyörällä ja autolla.


title: Frunzen piiri

text: Frunzen piiri () on hallintopiiri Pietarissa. Se sijaitsee kaupungin ydinkeskustan kaakkoispuolella. Piirin asukasluku oli 405 274 vuonna 2004. Asukkaista oli miehiä 178 658 ja naisia 226 616.


title: Frunzen piiri

text: Frunzen piiri jakautuu kuuteen kunnallishallintoalueeseen, jotka ovat asemaltaan Pietarin keskustan kaupunginosia. Kunnallishallintoalueet ovat


title: Viipurin piiri

text: Viipurin piiri tarkoittaa seuraavia hallintoalueita:


title: Anatoli Lebedko

text: Anatoli Lebedko (Anatol Labiedźka, ; s. 27. kesäkuuta 1961 Trilesin kylä, Stoubtsyn piiri, Minskin alue, Valko-Venäjän sosialistinen neuvostotasavalta) on valkovenäläinen oppositiopoliitikko ja Valko-Venäjän Yhdistyneen kansalaispuolueen () johtaja.


title: Anatoli Lebedko

text: 1990-luvulla Lebedkosta tuli presidentti Aljaksandr Lukašenkan johtavia kriitikkoja. 1990-luvun lopussa ja 2000-luvulla hänet pidätettiin lukuisia kertoja koska hän oli osallistunut mielenilmaisuihin ja marsseihin. Lokakuussa 2005 hän hävisi niukasti Aljaksandr Milinkevitšille Valko-Venäjän opposition presidenttiehdokasvaaleissa. Vuoden 2006 presidenttivaaleissa Lebedko toimi vahvasti Milinkevitšin tukijana.


title: Kmara

text: Kmara on georgialainen liberaali opiskelijaliike, joka osallistui Georgian pääkaupungissa mielenosoituksin 2003 aikaansaatuun ruusuvallankumoukseen 2003.


title: Kmara

text: Ruusuvallankumouksen jälkeen liikkeen johtajia on siirtynyt Liberty Instituteen.


title: Kmara

text: Vastaavanlainen opiskelijajärjestö on serbialainen Otpor ja ukrainalainen Pora.


title: Kmara

text: Valko-Venäjän turvallisuuspalvelu epäili ennen 19. maaliskuuta 2006 järjestettyä presidentinvaalia Kmaria räjähdysten suunnittelusta Valko-Venäjällä poliittisen tilanteen horjuttamiseksi näyttämällä videofilmin, missä Kmarin aktivistin sanottiin suorittaneen koetta georgialaiselle turvallisuuspalvelun everstille ja yhdysvaltalaiselle opetusupseerille Kmarin harjoitusleirillä.


title: Johnny Hayes

text: John Joseph ”Johnny” Hayes (s. 10. huhtikuuta 1886, New York City – 25. elokuuta 1965, Englewood, New Jersey) oli yhdysvaltalainen kestävyysjuoksija.


title: Johnny Hayes

text: Hayes aloitti juoksu-uransa 1906 Bostonin maratonilla sijoittumalla viidenneksi. Seuraavana vuonna hän oli kolmas ja vuonna 1908 toinen, mikä oikeutti hänet osallistumaan olympialaisiin. Olympiamaratonilla italialainen Dorando Pietri saapui ensimmäisenä Wimbledon-stadionille. Pietri kuitenkin menetti tajuntansa ja virkailijat auttoivat hänet maalilinjan yli. Yhdysvaltojen joukkue teki asiasta protestin ja Pietri hylättiin. Toisena maaliin tullut Hayes nousi sitten voittajaksi ajalla 2.55.18,4. Lontoon olympialaisten maraton oli ensimmäinen 42 195 metrin olympiamaraton, joten Hayesin aikaa pidetään matkan ensimmäisenä olympiaennätyksenä.


title: Johnny Hayes

text: Olympialaisten jälkeen Pietri ja Hayes siirtyivät ammattilaisiksi. Marraskuussa 1908 ja 15. maaliskuuta 1909 heidän välilleen järjestettiin maratonkaksintaistelut, jotka molemmat Pietri voitti. Urheilu-uransa jälkeen Hayes toimi liikunnanohjaajana. Hän oli 1912 kesäolympialaisissa Yhdysvaltojen joukkueen valmentaja.


title: Australiankelpie

text: Australiankelpie on ominaisuuksiltaan tyypillinen paimenkoira; kevyt, ketterä ja notkea. Rotu on vielä melko harvinainen Suomessa, mutta rekisteröintimäärät ovat nousseet selkeästi 2010-luvulla. Rodun erikoisuutena mainitaan sen kyky liikkua lammaslauman päällä lampaan selästä toiseen hyppimällä. FCI:n roturyhmittelyssä australiankelpie kuuluu ryhmään 1 (lammas- ja karjakoirat).


title: Australiankelpie

text: Australiankelpie on notkea, toimelias, hyvärakenteinen, hyväkuntoinen ja lihaksikas koira, jolla on joustavat raajat. Se kykenee työskentelemään väsymättä eikä ole millään lailla hento. Koira on suoraselkäinen ja lantio on keskipitkä. Pää on leveä ainoastaan korvien väliltä ja kuono on vähän kalloa lyhyempi. Koiran silmät ovat mantelinmuotoiset ja ilme valpas. Korvat ovat pystyt, terävät ja kaukana toisistaan. Häntä on levossa riippuva, mutta liikkeessä kohoaa hieman.


title: Australiankelpie

text: Karvoitus on melko lyhyttä, kaksinkertaista ja vedenkestävää. Australiankelpie on väriltään musta tai suklaanruskea punaisin merkein tai ilman, fawn (keltainen) tai savunsininen. Yleisimmät värit Suomessa ovat musta ja suklaanruskea. Karvapeite on helppohoitoinen.


title: Australiankelpie

text: Kelpien täytyy olla luonteeltaan valpas ja jatkuvasti tarkkaavainen sekä väsymättömän työteliäs. Rotu ei ole laiskan omistajan koira. Koira on ihmisille ystävällinen ja paimennuksessa hyödyllistä terävyyttä esiintyy. Luontainen taipumus lampaiden paimennukseen sekä maastossa että kotipiirissä. Kaikki muut kuin käyttökoiramaiset piirteet epätyypillisiä.


title: Australiankelpie

text: Australiankelpietä pidetään eräänä älykkäimmistä koiraroduista. Se on nopea oppimaan, ja paimenkoirana se reagoi hyvin herkästi kouluttajan pienimpiinkin eleisiin. Australiankelpie jaksaa työskennellä tuntikausia ja sillä on yleensä hyvin korkea työskentelymotivaatio. Vihaisuus ja sairaalloiset piirteet ovat hylkääviä virheitä.


title: Australiankelpie

text: Tavoitteena tulisi pyrkiä luonnetestaamaan ainakin jalostukseen käytettävät yksilöt.


title: Australiankelpie

text: Kelpie on gaelin kieltä ja tarkoittaa veden henkeä. Rodun juuret juontavat Britteinsaarille, josta siirtolaisten mukana kulkeutui 1800-luvun puolen välin jälkeen collie-tyyppisiä paimenkoiria Australiaan. Australialaiset lampaankasvattajat huomasivat jo varhain, että pitkäturkkiset eurooppalaiset paimenkoirat soveltuivat huonosti mantereen kuivaan ja kuumaan ilmastoon. Niinpä he jalostivat oman koirarodun pitämään suuret lammaslaumat koossa ja avustamaan laumojen kuljettamisessa. Rodun kantakoirana oli "Kelpie"-niminen narttu, joka voitti vuonna 1872 ensimmäiset Australiassa järjestetyt paimennuskokeet.


title: Australiankelpie

text: On myös epäilyjä siitä, olisiko dingolla osuutta australiankelpien perimässä. Yhdennäköisyyttä on varsinkin työlinjaisten workingkelpieiden kanssa.


title: Australiankelpie

text: Suomeen ensimmäinen australiankelpie saapui vuonna 1976.


title: Australiankelpie

text: Rodun kotimaassa kelpiestä on nykyisin muodostunut kaksi erillistä linjaa: australiankelpiet sekä paimentavat työkoirat workingkelpiet. Australiankelpiet ovat alun perin lähtöisin samoista linjoista workingkelpieiden kanssa. 1900-luvun alusta Australiankelpien jalostus on perustunut enemmän monipuoliseen harrastuskäyttöön ja ulkonäköön kuin pelkästään lampaiden paimennukseen. Australiankelpiet rekisteröidään Australiassa FCI:hin kuuluvaan ANKC:hen (Australian National Kennel Council). Workingkelpieiden rekisteröinnistä vastaa Australiassa The Working Kelpie Council (WKC), joka ei kuulu FCI:hin. Suomen Kennelliitto ei hyväksy WKC:n rekisterissä olevia koiria omiin rekistereihinsä.


title: Australiankelpie

text: Australiassa kelpieitä on eräiden arvioiden mukaan noin 80 000. Koko kelpiekannan kokoa on hankala määritellä, koska kaikkia koiria ei rekisteröidä.


title: Australiankelpie

text: Pohjoismaista tällä hetkellä eniten australiankelpieitä on Ruotsissa, jonne niitä vietiinkin ensimmäisenä Pohjoismaista. Tanskassa ja Norjassa kelpieitä on vähemmän.


title: Australiankelpie

text: Nykyään Suomessa on hieman yli 1200 FCI-rekisteröityä australiankelpietä, rekisteröintimäärät pysyivät tasaisen alhaisina (noin 20–30 kpl vuosittain) lähes koko 2000-luvun ensikymmenen ajan, vuosikymmenen loppua kohti määrät alkoivat nousta jopa yli 50 prosentin vuosivauhtia vakiintuen 2010-luvulla n. 80-100 kappaleen vuositasolle. Huippuvuonna 2013 Suomessa rekisteröitiin 133 australiankelpietä.


title: Australiankelpie

text: Kennelliiton rekisterin lisäksi Suomen paimenkoirayhdistyksen ylläpitämään paimenkoirarekisteriin oli vuoden 2017 alussa rekisteröity 200 lähinnä maatiloilla paimenina työskentelevää workingkelpie-tyyppistä koiraa.. Kuten rodun kotimaassa Australiassa, kaikkia rodun edustajia ei välttämättä rekisteröidä Suomessakaan.


title: Australiankelpie

text: Suomessa australiankelpie on suosittu harrastuskoira. Rotu on tottunut työskentelemään itsenäisesti ja sen työmotivaatio on erittäin korkea. Erityisen suosittu australiankelpie on agilitykoirana. Rodulla on myös PK-oikeudet, mikä mahdollistaa osallistumisen palveluskoirakokeisiin. Australiankelpieillä on saavutettu menestystä agilityn lisäksi tottelevaisuuskokeissa sekä palveluskoirakokeissa. Australiankelpie on rekisteröintimääräänsä suhteutettuna varsin suosittu koira myös pelastuskoiratoiminnassa.


title: Australiankelpie

text: Yleisesti ottaen australiankelpie tunnetaan erittäin terveenä rotuna ja Kennelliiton rekisteriin ilmoitetuista kuolinsyistä vanhuuden jälkeen seuraavaksi yleisin onkin erityisesti nuorille koirille tyypillinen "tapaturma tai liikennevahinko".


title: Australiankelpie

text: Rotu on kuulunut vuoden 2016 alusta lähtien Suomen Kennelliiton Perinnöllisten vikojen ja sairauksien vastustamisohjelmaan PEVISA:an. Jalostukseen käytettäviltä koirilta vaaditaan raja-arvot täyttävät tulokset lonkka-, silmä- ja selkätutkimuksista, niiden lisäksi seurataan yleisimmin myös kyynärniveliä ja polvia, vaikka ne eivät olekaan suoraan jalostusta rajoittavia tekijöitä.


title: Australiankelpie

text: Rodun pienen populaation monimuotoisuuden vuoksi rotuyhdistyksen suositus on, että valtaosa koirista lisääntyisi vain kerran. Jalostukseen käytetyn koiran korkein sallittu jälkeläisten määrä on 20, joista alle 5-vuotiaana korkeintaan 12.


title: Itkuhälytin

text: Itkuhälytin on järjestelmä, jota käytetään lähinnä nukkuvan lapsen tarkkailuun toisesta huoneesta. Itkuhälytin koostuu vauvanyksiköstä, joka sisältää mikrofonin, sekä hoitajanyksiköstä, jossa on kaiutin. Yleensä ääniyhteys avautuu vasta vauvan äännellessä, eli kun mikrofoni vastaanottaa riittävän voimakkaan signaalin.


title: Itkuhälytin

text: Useimmissa hälyttimissä on linkkiyhteyden tarkastus, joka varoittaa mahdollisista katkoksista lähettimen ja vastaanottimen välillä.


title: Itkuhälytin

text: Monissa itkuhälyttimissä on erilaisia lisäominaisuuksia. Esimerkiksi uusimmissa kaksisuuntaisissa hälyttimissä vanhemmat voivat puhua lapselle takaisin. Edistyneimmissä malleissa lähetin välittää videokuvaa, jota voidaan katsoa vastaanottimen videonäytön tai pienen television avulla. On olemassa myös yhdistetty itkuhälytin ja liiketunnistin, jossa patjan alle asennetaan liikkeen tunnistava levy ja lähettimessä on liiketunnistintoiminnon hälytin.


title: Itkuhälytin

text: Useimmat itkuhälyttimet ovat langattomia, ja yhteys vauvan ja hoitajan välillä on toteutettu radioaalloilla.


title: Itkuhälytin

text: On olemassa sekä analogisia että digitaalisia itkuhälyttimiä. Analogisissa hälyttimissä signaali on kenen tahansa kuunneltavissa sopivalla vastaanottimella. Jos samalla alueella on paljon vauvoja ja useita samanlaisia hälyttimiä, niiden signaalit saattavat sekoittua.


title: Itkuhälytin

text: Itkuhälyttimissä voidaan käyttää useita eri taajuusalueita. Perushälyttimet toimivat usein VHF-kanavilla eli maasta riippuen 30–50 MHz taajuudella tai noin 860 MHz taajuudella, kun taas digitaaliset hälyttimet saattavat käyttää samanlaista DECT-yhteyttä kuin langattomissa puhelimissa. Näissä signaali on suojattu, eikä se siis ole muiden kuultavissa. Videohälyttimet toimivat usein 2,4 GHz ISM-taajuusalueella (vapaa taajuus). Itkuhälyttimet voivat perustua myös PMR446-radiopuhelimiin.


title: Itkuhälytin

text: Yleensä itkuhälytintä voidaan käyttää 2–4 eri kanavalla muiden, samalla taajuudella toimivien laitteiden aiheuttamien häiriöiden välttämiseksi. DECT-hälyttimissä kanavan valinta on yleensä automaattinen. ISM-alueella toimivissa järjestelmissä häiriöitä voivat aiheuttaa muun muassa WLAN-verkot sekä mikroaaltouunit.


title: Itkuhälytin

text: Laitteiden toimintaetäisyys vaihtelee 100 metristä (videohälyttimet) 250 metriin (perushälyttimet) tai useaan kilometriin (PMR446-laitteet).


title: Happo-emäsreaktio

text: Happo-emäsreaktio eli protolyysi on kemiallinen reaktio, joka tapahtuu hapon ja emäksen välillä. Yleensä sillä tarkoitetaan reaktiota, jossa happo luovuttaa vetyionin eli protonin ja emäs vastaanottaa sen.


title: Happo-emäsreaktio

text: Esimerkiksi suolahappo protolysoituu vesiliuoksessa seuraavasti luovuttaen vesimolekyylille protonin, jolloin syntyy positiivinen oksoniumioni ja negatiivinen kloridi-ioni:


title: Happo-emäsreaktio

text: Reaktioyhtälön vasemmalla puolella happona toimii HCl ja emäksenä vesi. Reaktioyhtälön oikealla puolella taas oksoniumioni on happo ja kloridi-ioni emäs (vetykloridin konjugaattiemäs).


title: Happo-emäsreaktio

text: Kaikki hapot eivät protolysoidu yhtä helposti. Heikot ja vahvat hapot erotetaankin sen perusteella, kuinka helposti ne luovuttavat protonin emäkselle. Ainoa täydellisesti protolysoituva happo on perkloorihappo (HClO). Käytännössä vahvojen happojen, kuten suolahapon (HCl) ja typpihapon (HNO), katsotaan kuitenkin protolysoituvan vesiliuoksissaan täydellisesti.


title: Happo-emäsreaktio

text: Hapoille ja emäksille on olemassa useita määritelmiä, jotka täydentävät toisiaan. Keskeisin näistä on Brønstedin (Brønsted–Lowry) teoria, vanhin Arrheniuksen teoria ja niitä laajentaa Lewisin teoria.


title: Sample

text: Sample (englantia, suomeksi ”näyte”, lausutaan usein "sämple") on nauhoitettu pätkä ääntä, jota käytetään osana musiikkiteosta. Suomen kielessä puhutaan myös ”samplaamisesta”, kun puhutaan tällaisten ääninäytteiden ottamisesta.


title: Sample

text: Sample tarkoittaa alun perin analogiasignaalin (esimerkiksi musiikki) digitoinnissa käytettävän AD-muunnoksen yhtä näytettä.


title: Sample

text: Samplella viitataan englannin kielessä myös sellaisiin ääninäytteisiin, jotka toimivat elektronisesti (usein tietokoneella) tehdyn musiikin soitinääninä, mutta sanalla viitataan useammin jostakin toisesta valmiista musiikkiteoksesta nauhoitettuun sävelten tai perkussiivisten äänten pätkään, jota käytetään toisen musiikkiteoksen osana.


title: Sample

text: Usein konemusiikissa, kuten teknon alalajeissa sekä rapissa kappaleet perustuvat vahvasti jostakin vanhemmasta musiikkikappaleesta nauhoitetun samplen käyttöön. Usein teknon tai rapin tekijät samplaavat jotain vanhempaa rytmikästä musiikin tyyliä edustavaa kappaletta, josta he ottavat jonkin soitettavilla soittimilla tehdyn pätkän. Nämä samplatut pätkät valitaan usein siten, että niistä voidaan muodostaa monta kertaa peräkkäin toistuvia looppeja. Näin saadaan komppi tai riffi, josta voidaan saada jopa koko pohja uudelle teokselle.


title: Sample

text: 1970-luvun diskoa ja funkia käytetään erityisen paljon rapin ja tanssittavan konemusiikin raaka-aineena, mutta usein samplet löydetään myös esimerkiksi rock-levyiltä.


title: Sample

text: Itse samplausprosessi on nykyään hyvin yksinkertaista. Kuka tahansa voi kopioida äänitteestä tietokoneen äänenmuokkausohjelmilla pätkiä. Joskus samplaaja on voinut saada käyttöönsä erikseen alkuperäisen teoksen kunkin soittimen osuudet sisältäviä nauhoja, jolloin voidaan samplata jonkin kappaleen erillisiä soittimien osuuksia koko kappaleen sijaan. Sampleja voidaan myös editoida samplauksen jälkeen. Toisinaan sampleja muokataan niin paljon, ettei niitä enää voi tunnistaa käsittelyn jälkeen. Tällöin alkuperäinen näyte on vain toiminut raaka-aineena lopulliselle samplelle. Samplena voidaan käyttää musiikkipätkien lisäksi myös mitä tahansa muita ääniä osittain tai suurempina kokonaisuuksina.


title: Sample

text: Vuosien varrella samplauksen suhteen on noussut paljon oikeusjuttuja. Jotkut muusikot ovat ottaneet käyttöönsä Creative Commons -lisenssejä, jotka sallivat samplejen ottamisen. Tekijät voivat määrittää lisenssissä ehdot, joilla samplejen otto heidän teoksestaan on sallittua.


title: Sample

text: Vokaalisampleksi kutsutaan samplea, joka sisältää laulua, puhetta tai räppäämistä. Niiden käyttö on yleistä rap-kappaleiden kertosäkeissä mutta myöskin osana biittiä. Vokaalisamplejen äänenkorkeutta muutetaan yleensä joko voimakkaasti ylös- tai alaspäin.


title: Bichon frisé

text: Bichon frisé on pieni valkoinen koirarotu, jota pidetään lähinnä seurakoirana. Luonteeltaan rotu on leikkisä ja iloinen. Bichon frisén puhtaanvalkoinen turkki vaatii säännöllistä hoitoa ja trimmausta. Bichon frisétä mainostetaan usein allergisille sopivana tai vähän allergisoivana rotuna, sillä hyvinhoidettuna siitä lähtee vähemmän hilsettä kuin monista muista roduista. On kuitenkin huomioitava, että allergiat ovat yksilöllisiä eikä täysin allergiatonta koiraa ole olemassa.


title: Bichon frisé

text: Bichon frisén maksimisäkäkorkeus on sekä uroksella ja nartulla rotumääritelmän mukaan 30 cm. Ruumiinrakenteeltaan koira on vankka, sopusuhtainen ja hyväryhtinen. Koiran kallo on selvästi kuonoa pidempi ja litteä, mutta runsas karvoitus saa sen näyttämään pyöreältä. Kuono on pyöristynyt, sekä kirsu musta ja kiiltävä. Silmien pitää olla aina pyöreät, mutta ne eivät kuitenkaan saa olla ulkonevat eivätkä mantelin muotoiset. Rodulla on melko ohuet, riippuvat korvat. Kaula on pitkähkö. Häntä kaartuu pehmeästi selän ylle (ei koskaan spiraaliksi tai kippuralle). Pentu-Bichonit ovat ketteriä ja niillä on lyhyt, kihara karva.


title: Bichon frisé

text: Karva on 7–10 cm:n mittaista silkkimäistä, korkkiruuvimaisen kiharaa. Bichon frisé on trimmattava rotu, ja turkin hoito on melko vaativaa. Koira on kammattava säännöllisesti, jotta turkki ei takkuunnu tai huopaannu, ei kuitenkaan liian usein. Lisäksi Bichonin turkki tulisi pestä parin viikon välein, jotta se pysyy siistinä. Monet, varsinkin takkuikäisen (n. 6 kk–→) koiran omistajat pesevät koiran kerran viikossa. Bichonin turkki föönataan föönin ja karstan avulla auki joka pesun jälkeen. Yleensä viikoittaiseen pesuoperaatioon kuluu aikaa noin kaksi tuntia, riippuen turkin laadusta. Turkki kasvaa jatkuvasti, joten se tulisi pitää leikkaamalla sopivan pituisena. Trimmaaminen tulisikin tehdä noin kuuden viikon välein. Aikuisen bichon frisén turkki on väriltään yksivärisen valkoinen, pennuilla sallittuja ovat keksinväriset läikät päässä ja vartalossa.


title: Bichon frisé

text: Luonteeltaan bichon frisé on iloinen, leikkisä, ihmisystävällinen, mutta toisaalta myös itsenäinen, tyhmänrohkea ja reipas. Se ei saisi olla arka tai ujosteleva, joskin arkuutta esiintyy rodussa jonkin verran. Koirasta voi tulla arka, jos omistaja on liian suojeleva pientä koiraa kohtaan. Arkuus voi olla myös perinnöllistä ja arkojen yksilöiden käyttämistä jalostuksessa täytyisikin pyrkiä välttämään.


title: Bichon frisé

text: Bichon frisé on seurakoira ja haluaakin viettää aikaa perheensä seurassa. Rotu on vilkas ja itsepäinen, joten omistajan tulee opettaa pentua johdonmukaisesti pienestä pitäen. Bichon frisé on älykäs koira, joka oppii oikealla opetuksella nopeasti käskyjä. Vilkkaana koirana bichon frisé sopii agilityyn, tokoon ja muuhun harrastamiseen. Kilpailuissa tarvitaan kuitenkin kärsivällisyyttä, sillä huumorintajuisena ja vilkkaana koirana se voi haluta mieluummin naurattaa yleisöä kuin keskittyä tekemiseen. Bichon frisé on varsin taitava seisomaan takajaloillaan pienestä pitäen.


title: Bichon frisé

text: Välimeren maissa on ollut pieniä, valkoisia koiria vähintään 2 000 vuoden ajan. Jotkut niistä ovat toimineet rottakoirina satamissa ja laivoissa, mutta jo varsin varhain niitä on alettu käyttää seurakoirina. Vanhimmat merkinnät kaupallisesta koirankasvatuksesta kertovat, että myös bichon frié on ollut kauppatavaraa ja niitä pidettiin myöhemmin mielellään sylikoirina. Rotu tuotiin Ranskaan Italiasta renessanssin aikana. Se muistutti pienoiskokoista barbetia, sitä alettiin kutsua nimellä ""barbichon"", joka myöhemmin lyheni muotoon ""bichon"". Jotkut koirat toimivat myös sirkuskoirina. Rotu on ikuistettu myös usein vanhoihin maalauksiin, kuten keskiaikaisten kirkkojen freskoihin.


title: Bichon frisé

text: Bichon frisén kantamuotona pidetään Kanariansaarilta kotoisin olevaa Teneriffan koiraa. Kuitenkin vasta ensimmäisen maailmansodan jälkeen belgialaiset ja ranskalaiset kasvattajat alkoivat jalostaa rotua. Ranskan kennelliitto virallisti rodun vuonna 1933. Alkukantaisen näköiset, takkuiset, ranskalaiset bichonit olisivat tuskin koskaan tulleet suosituiksi länsimaissa. Mutta kun bichonin turkkia ryhdyttiin kunnostamaan villakoiramaiseksi ja näyttelyvoittoja alkoi tulla, rotu nousi suureen suosioon monissa maissa.


title: Bichon frisé

text: Kuten kaikilla roduilla, myös bichon friséillä esiintyy jonkin verran perinnöllisiä sairauksia, jotka ovat usein resessiivisiä eli piileviä. Ne paljastuvat usein vasta pentuiän jälkeen. Kuitenkaan kaikki sairaudet eivät ole perinnöllisiä.


title: Bichon frisé

text: Bichon frisé kuuluu Suomen kennelliiton perinnöllisten vikojen ja sairauksien vastustamisohjelman (PEVISA), minkä vuoksi pentuja ei voi rekisteröidä, ellei sen vanhempia ole tarkastettu polvistaan valtuutetun eläinlääkärin tutkimuksissa. Rotujärjestö ei suosittele jalostukseen käytettäväksi koiria, joiden polvitarkastuslausunto on huonompi kuin 1 (asteikko 0–4). Myös silmät kuuluvat PEVISA:aan, eikä silmätarkastuslausunto saa olla pentuja teetettäessä vuotta vanhempi. Bichoneilla silmien ongelmana on harmaakaihi (katarakta). Rodulla esiintyy myös jonkin verran allergioita, joten on tärkeää, että jalostukseen ei käytettäisi allergisia yksilöitä. Bichonit ovat yleensä taipuvaisia vehnäallergiaan. Yleisesti ottaen bichoneita pidetään terveinä koirina.


title: Bichon frisé

text: Suosittuna rotuna bichon frisé houkuttelee myös pentutehtailijoita. Jos ostaa rekisteröimättömän pennun tai rekisteröidyn pennun kasvattajalta, joka ei noudata rotujärjestön suosituksia koiriensa hoidon suhteen, ostaja saattaa tukea ja kannustaa kasvattajaa epäasialliseen kasvatustoimintaan, joka rahastaa rodun terveyden, luonteen ja rotutyypin kustannuksella. Näiden koirien ostajilla ei ole mahdollisuutta nähdä tai saada objektiivista tietoa koirien vanhempien terveydentilasta, luonteesta ja ulkomuodosta, samoin ostaja ei aina saa koiran rekisteröintipapereita ja muita laillisia tuontipapereita.


title: Länsimurteet

text: Länsimurteet on toinen suomen kielen päämurrealueista itämurteiden ohella. Länsimurteet pohjautuvat pohjoiskantasuomen murteeseen. Länsimurteet syntyivät Lounais-Suomen ja Hämeen vanhoissa asutuskeskuksissa, joiden välillä oli kauppayhteyksiä.


title: Länsimurteet

text: Itä- ja länsimurteita erottaa esimerkiksi kirjakielen "d":n edustus. Idässä "d":n paikalla on kato tai puolivokaalinen siirtymä-äänne ("aijat, lauvat, veessä") ja lännessä puolestaan "r" tai "l" ("airat, laurat, velessä").


title: Länsimurteet

text: Länsimurteisiin kuuluvia suomen murreryhmistä ovat hämäläismurteet, lounaismurteet, Etelä-Pohjanmaan murre, keski- ja pohjoispohjalaiset murteet sekä peräpohjalaiset murteet. Jokainen näistä voidaan jakaa vielä pienemmiksi alamurteiksi, ja pääkaupunkiseudun puhekieli muodostaa oman, länsimurteisiin kuuluvan alueensa.


title: Anssi Kukkonen

text: Anssi Kukkonen (s. 30. huhtikuuta 1934 Jääski) on suomalainen toimittaja.


title: Anssi Kukkonen

text: Opiskeltuaan ylioppilasmerkonomiksi Kukkonen aloitti toimittajanuransa vuonna 1955 Helsingin Sanomissa, mistä siirtyi Ilta-Sanomien urheilutoimituksen esimieheksi 1957. Suomen ensimmäinen vakituinen television urheilutoimittaja hänestä tuli, kun hän aloitti vuonna 1961 Yleisradiossa, jonka TV-urheilutoimituksen päällikkönä hän toimi vuodet 1967–1976. Yle-uransa aikana Kukkonen selosti olympialaiset ja muita kisoja. Yleisradiosta Kukkonen sai lähteä jätettyään tulematta selostuskoppiin Keski-Euroopan mäkiviikolla 1980. Tapaukseen liittyi alkoholinkäyttöä, mutta Kukkonen ei ole halunnut kertoa tapauksesta tarkemmin.


title: Anssi Kukkonen

text: Kukkonen on tehnyt selostuksia myös muille televisio- ja radioyhtiöille. Kukkonen on Suomen jääkiekkoleijona numero 156.


title: Anssi Kukkonen

text: Kukkonen on sairastanut neljä syöpää, kaksi melanoomaa, virtsarakon sisäseinämän kudossyövän ja tyvisolusyövän eli basaliooman.


title: Anssi Kukkonen

text: Kukkonen asuu kesäisin Helsingissä ja talvisin Rukalla Kuusamossa.


title: Anssi Kukkonen

text: Kukkosen isä on toimittaja Retu Kukkonen, joka näytteli kahvilanpitäjää elokuvassa "On lautalla pienoinen kahvila". Hänen vävynsä on ilmavoimien komentaja Lauri Puranen.


title: Gotlanninruss

text: Gotlanninruss, josta käytetään myös nimityksiä gotlanninponi ja russponi ("russi"), on ruotsalainen ponirotu. Nimi "russ" tulee sanasta "ross", joka tarkoittaa ratsua tai sotahevosta ja on tiettävästi etymologisesti sama sana kuin englannin "horse" (muinaisyläsaksassa tämän sanan muoto on "hros", minkä jälkeen englannissa on tapahtunut /r/:n ja /o/:n metateesi, ruotsissa vain /h/ on kadonnut). Gotlannin saarella on elänyt puolivillejä tarpaaneja jo vuonna 2000 eaa., ja russien katsotaan polveutuvan näistä hevosista .


title: Gotlanninruss

text: Rotumääritelmän mukaan kantakirjattavat yksilöt ovat säkäkorkeudeltaan 115–130 cm. Kolmivuotiaan korkeus on oltava 115–128 cm. Väreistä sallitaan rotumääritelmän mukaan kaikki paitsi valkovoikko, kimo, hallakot, päistäriköt sekä tobianokuviot eli selänpuoleinen kirjavuus. Moni suomalainen russi on rekisteröity väriltään ruunihallakoksi tai hiirakoksi, mutta kyseessä on (lähinnä voikkoväristen ponien) virheellinen värintunnistus, ei todellinen hallakkovärisyys. Rodussa esiintyy splashed white -kirjavuutta sekä harvinaisena myös tiikerinkirjavuutta. Jalostustavoitteena on rakenteeltaan vahva, lasten ja aikuisten käyttöön sopiva poni, jolla on hyvä luonne ja joka sopii monipuoliseen ratsastus-, ravi- ja ajokäyttöön. Russit ovat yleensä luonteeltaan kilttejä.


title: Gotlanninruss

text: Russeja eli vielä 1800-luvun alussa kaikkialla Gotlannissa, mutta metsien hakkaamisen ja viljelyn lisääntymisen takia kanta alkoi vuosisadan puolivälissä pienentyä uhkaavasti. Poneja vietiin paljon myös mantereelle, ja vuoden 1870 paikkeilla niitä myytiin vuosittain jo noin 200. Poneja kuljetettiin Englantiin ja Belgiaan saakka, missä niitä käytettiin työssä hiilikaivoksissa. Rodun sukupuutto saatiin estettyä, kun Ruotsissa perustettiin gotlanninrussien jalostusyhdistys vuonna 1910, ja yhdistyksen ansiosta Lojstan nummet ja metsät suojeltiin russien asuma-alueeksi.


title: Gotlanninruss

text: Ensimmäinen russien kantakirja avattiin Ruotsissa vuonna 1943. Rodun parantamiseksi kantakirjaan on hyväksytty kaksi walesinvuoristoponioritta: Revel General sekä Criban Daniel, joka astui vuoteen 1968 saakka. Kantakirja suljettiin 1971, minkä jälkeen Ruotsin kantakirjaan ovat päässeet vain rekisteröidyt russponit.


title: Gotlanninruss

text: Suomeen tuotiin russponeja ensimmäisen kerran vuonna 1956, kun vapaaherratar Eva Wrede osti Ruotsista kolme ponia. Samana vuonna avattiin Suomessa russponien kantakirja, joka oli ensimmäinen suomalainen ponikantakirja. Oma rotuyhdistys perustettiin vuonna 1975 nimellä "Siitosyhdistys Russ Avelsförening". Yhdistyksen nimenä on nykyisin "Suomen Russponiyhdistys", ja se toimii edelleen aktiivisesti.


title: Mäkelänrinteen lukio

text: Mäkelänrinteen lukio on noin 850 opiskelijan helsinkiläinen päivälukio. Opiskelijoista valmennusurheilijoita on noin 600. Koulu kuuluu urheilun erikoislukioihin, joita Suomessa on yhteensä 13. Opiskelijoita tulee noin 36 kunnasta. Mäkelänrinteen lukio sijaitsee Vallilan kaupunginosassa.


title: Mäkelänrinteen lukio

text: Mäkelänrinteen lukion edeltäjä, "Itäinen yhteiskoulu", sai valtioneuvostolta toimiluvan 16. toukokuuta 1957. Aluksi koulu toimi hirsirakennuksessa Kalliossa, seuraavina vuosina useammassakin eri toimipaikassa, kunnes nykyinen koulurakennus valmistui vuonna 1961.. Aluksi koulussa oli vain keskikoulu, mutta vuonna 1962 sen yhteyteen perustettiin myös lukio, ja samalla sen nimi muutettiin Mäkelänrinteen yhteiskouluksi. Siitä tuli 1960-luvulla Suomen suurin oppikoulu.


title: Mäkelänrinteen lukio

text: Mäkelänrinteen yhteiskoulussa kokeiltiin luokatonta lukiota jo vuodesta 1971 lähtien. Kun Helsingissä vuodesta 1977 lähtien siirryttiin peruskouluun, koulussa toimi muutaman vuoden ajan myös osa entistä keskikoulua vastaavista peruskoulun luokista, mutta vuodesta 1980 lähtien ainoastaan lukio, kun keskikoulu lakkasi luokka kerrallaan. Samalla koulun nimi muutettiin Mäkelänrinteen lukioksi, ja se siirtyi Helsingin kaupungin hallintaan vuonna 1980.


title: Mäkelänrinteen lukio

text: Mäkelänrinteen lukio on valtakunnallisen tehtävän saanut urheilun erikoislukio. Vuosina 1987–1994 olleen kokeilukauden jälkeen opetusministeriö myönsi 11. huhtikuuta 1994 koululle vakinaisen urheilulukiotehtävän. Ministeriö uusi toimiluvan päätöksellään 12. tammikuuta 2004. Yleislukiossa valittavana on tavallinen lukio-ohjelma sekä opiskelijan taipumusten mukaan myös valmennus- tai liikuntapainotteinen opiskeluohjelma.


title: Mäkelänrinteen lukio

text: Mäkelänrinteen lukio on yli 600 urheilijalla yli 50 lajista ja noin 35 valmentajalla Suomen suurin urheilijoiden päivittäisharjoittelua järjestävä organisaatio. Valmennusta järjestetään päivittäin ja normaalisti urheilulukiolainen harjoittelee koulun valmennuksessa kolme kertaa viikossa yhteensä kuuden tunnin ajan. Eri valmennusryhmissä harjoitteluajat vaihtelevat ja esimerkiksi judossa, painissa, sulkapallossa ja telinevoimistelussa valmennukseen koulun yhteydessä voidaan varata neljä tuntia joka kerta. Tavoitteena on rauhoittaa harjoittelutilanne ja keskittyä harjoituksiin kunnolla ja hoitaa myös oheisharjoitteet, kuten venyttely, kunnolla.


title: Mäkelänrinteen lukio

text: Märskyssä on myös monissa lajeissa harjoittelua eriytetty esimerkiksi siten, että pitkillä koripallopojilla on omat erikoistreeninsä tai jalkapallossa on oma taitoharjoitteluryhmä. Valmennuksesta Märskyssä vastaavat alan huiput ja valmentajat valitaan kouluun yhdessä lajiliittojen kanssa.


title: Mäkelänrinteen lukio

text: Märsky on edelläkävijä suomalaisessa urheilulukiomaailmassa ja myös tavallisen lukion puolella. Urheilulukio ei Märskyssä tarkoita pelkkää aamuvalmennusta, vaan valmennus koostuu monista osista. Märskyn arkeen kuuluu fysioterapia- ja urheilulääkäripalvelut. Lisäksi koululla on jo pitkään ollut valmennusopin kursseja, joissa käydään läpi valmentautumisen perusteista ruokahuoltoon asti. Viimeisen kymmenen vuoden aikana Mäkelänrinteen lukiossa opiskelleet ovat voittaneet yli 450 mitalia olympialaisissa sekä maailman ja Euroopan mestaruuskisoissa.


title: Mäkelänrinteen lukio

text: Mäkelänrinteen lukio tarjoaa myös mahdollisuuden suorittaa merkonomi–lukio -kaksoistutkinnon. Lukion ohessa opiskellaan liiketalouden perustutkinto. Syksyllä 2003 ja aikaisemmin aloittaneiden ryhmien kanssa koulu tekee yhteistyötä Helsinki Business Collegen kanssa. 1. elokuuta 2004 jälkeen aloittaneiden ryhmien kohdalla yhteistyökumppanina on Suomen Liikemiesten Kauppaopisto – ATK-Instituutti sen jälkeen kun Helsinki Business College ja Suomen Liikemiesten Kauppaopisto olivat yhdistyneet.


title: Mäkelänrinteen lukio

text: Mäkelänrinteen urheilulukio palkittiin vuoden 2008 Urheilugaalassa Vuoden antidopingteko -palkinnolla, koska se huomioi antidopingtyön opetusohjelmassaan.


title: Savukeidas

text: Savukeidas Kustannus oli vuosina 2001–2018 toiminut turkulainen kustantamo, jonka painopiste oli runoudessa, esseistiikassa ja klassikkokäännöksissä. Kustantamo julkaisi noin 30 kirjaa vuodessa sekä neljä kertaa vuodessa ilmestynyttä kulttuurilehti Kerberosta.


title: Savukeidas

text: Muun muassa Antti Nylén, Jenni Haukio, Jukka Mallinen, Katariina Vuorinen ja Tapani Kinnunen olivat Savukeitaan kirjailijoita. Timo Hännikäinen kirjoitti aiemmin kustantamolle ennen oman Kiuas-kustantamonsa perustamista. Savukeidas julkaisi muiden lisäksi myös suomennoksia Thomas De Quinceyn, Oscar Wilden, Mark Twainin, Daniil Harmsin ja Theodore ”Unabomber” Kaczynskin teoksista.


title: Savukeidas

text: Kustantamo palkittiin ennakkoluulottomasta, rohkeasta ja laadukkaasta kustannustoiminnasta Nuori Voima -palkinnolla vuonna 2006.


title: Savukeidas

text: Savukeitaan perustajat ja kustantajat ovat Ville Hytönen ja Erno Selänne.


title: Savukeidas

text: Tammikuussa 2018 Hytönen ilmoitti Savukeitaan lopettavan toimintansa. Facebook-päivityksessään Hytönen kertoi kustantamon kaikkien julkaisujen yhtä lukuun ottamatta olleen tappiollisia.


title: Eva Wrede

text: Anna Eva Eleonora Wrede af Elimä (27. syyskuuta 1898 – 16. tammikuuta 1982) oli yksi merkittävimmistä suomalaisista ratsuhevos- ja ponikasvattajista. Vapaaherratar Wrede piti yli 60 vuoden ajan siittolaa sisarensa Helenan kanssa Rabbelugnin kartanossa Ummeljoella. Siittolassa syntyi lähes 250 varsaa. Eva Wrede tunnettiin myös kilparatsastajana. Wreden vanhemmat olivat vapaaherra Kasper Hjalmar Wrede ja Anna Sofia Ihre ruotsalaisesta aatelissuvusta numero 2043.


title: Eva Wrede

text: Rabbelugnin siittolatoiminta sai alkunsa, kun Wredet ostivat vuonna 1912 Wappu-nimisen tamman, jonka isä oli arabialainen täysiverinen ja emä suomenhevosristeytys. Tuohon aikaanhan Suomessa vasta aloiteltiin lämminverikasvatusta, joten tällaiset sekarotuiset hevoset olivat verrattain yleisiä ja niitä käytettiin siitokseen. Wapun sukulinja vaikuttaa edelleen suomalaisissa lämminveriratsuissa.


title: Eva Wrede

text: Jo siittolatoiminnan alkuaikoina Wrede hankki ulkomailta (lähinnä Ruotsista) myös puhdasrotuisia arabialaisia ja englantilaisia täysiverisiä, muun muassa oriit Orkus xx ja Sandow xx, jotka oli hyväksytty Englannin täysverisiitoskirjaan. Wrede oli aktiivisesti mukana lämminverisiitoksen edistämisessä ja hän toimi muun muassa Hevosjalostusliitto lämminverisiitosta varten ry:n hallituksessa ja hänet on valittu Ratsujalostusliitto ry:n kunniapuheenjohtajaksi. Vuonna 1978 Wrede sai Ruotsin kuninkaan Kaarle XVI Kustaan kädestä tunnustuspalkinnon lämminveristen hevosten kasvattajana. Samanlaisen palkinnon sai vain kaksi muuta henkilöä, joista toinen oli ruotsalainen ja toinen tanskalainen.


title: Eva Wrede

text: Hevostenhankintamatkoillaan Ruotsissa Wrede tutustui myös russponeihin, ja hän osti vuonna 1956 kolme ponia. Nämä olivat ensimmäiset kyseisen rodun edustajat Suomessa. Russien rotuyhdistyksen perustava kokous pidettiin Wreden koollekutsumana Rabbelugnin kartanossa 1975.


title: Eva Wrede

text: Hevosten ja ponien lisäksi Wrede kasvatti myös dobermanneja ja tiibetinterrierejä. Tiibetinterrierien kuten russ-ponienkin kasvattajana Wrede oli ensimmäinen Suomessa .


Kansainvälinen homo- ja transfobian vastainen päivä (, IDAHO) on 17. toukokuuta järjestettävä kansainvälinen vuosipäivä. Teemapäivää vietettiin ensimmäisen kerran vuonna 2005.


title: Kansainvälinen homo- ja transfobian vastainen päivä

text: Päivämääräksi valittiin 17. toukokuuta, koska Maailman terveysjärjestö WHO poisti kyseisenä päivänä vuonna 1990 homoseksuaalisuuden psykologisten häiriöiden luettelosta.


text: Teemapäivän aikana järjestetään erilaista toimintaa ympäri maailmaa. Tavoitteena on ollut, että kansainvälisyys sekä tempausten ja toiminnan keskittyminen tiettyyn päivään lisäisivät tiedotusvälineiden kiinnostusta ja kiinnittäisivät huomiota seksuaali- ja sukupuolivähemmistöjen kohtaamaan syrjintään. Suomessa on järjestetty muun muassa keskustelutilaisuuksia, elokuvanäytöksiä ja juhlatilaisuuksia.


text: Sateenkaariyhteisöt ry nimittää kansainvälisenä homo- ja transfobian vastaisena päivänä homofobian vastaisen työn hyvän tahdon lähettilään.


title: Suomenpuoliverinen

text: Suomalainen puoliverinen (myös FWB eli ) on Suomessa jalostettava puoliverinen ratsuhevosrotu. FWB:ksi voidaan rekisteröidä Suomessa syntynyt ratsuhevonen, jonka emä on kantakirjattu, kantakirjauskelpoinen, esikantakirjattu tai esikantakirjauskelpoinen ja isä Suomen Hippos ry:n lämminverisen ratsuhevosen jalostukseen hyväksymä.


title: Suomenpuoliverinen

text: Suomalaisen puoliverisen ihanteellinen säkäkorkeus on 158–172 cm. Kaikki värit ovat sallittuja, joskin yleisimpiä ovat ruunikko, rautias, musta ja kimo. Jalostuksen tavoitteena on hyvärakenteinen urheiluhevonen.


title: Suomenpuoliverinen

text: Suomalaisella puoliverisellä tulee olla pitkä kaula, vahva selkä sekä kevyt ja sopusuhtainen rakenne. Liikkeiden tulisi olla energiset, tarmokkaat, tahdikkaat, kevyet ja lennokkaat. Hevosen tulee kantaa itsensä ryhdikkäästi ja tasapainoisesti. Suomalaisen puoliverisen toivotaan olevan luonteeltaan varovainen mutta rohkea sekä hyppäävän mielellään. Sen tulee myös olla helposti käsiteltävä ja luotettava. Sen tulee soveltua kaikkiin ratsastuksen lajeihin, erityisesti este- ja kouluratsastukseen.


title: Suomenpuoliverinen

text: FWB polveutuu muista eurooppalaisista puoliveriroduista ja täysiverisistä. Rodun kehittäminen alkoi vuonna 1926, kun ryhdyttiin jalostamaan suomalaista lämminveristä ratsuhevosta sekä armeijan että hevosurheilun käyttöön. Suomen armeija luopui hevosista lopullisesti 1980-luvulla, ja FWB-hevosen jalostus on sittemmin keskittynyt urheilukäyttöön.


title: Suomenpuoliverinen

text: Breeder's Prize on kuusivuotiaiden FWB-hevosten koulu- ja esteratsastuskilpailu, johon hevoset ilmoitetaan syntymävuonnaan. Vuosittain syntyvistä rodun varsoista miltei puolet arvioidaan ilmoitettavan kilpailuun. Ilmoitetusta hevosesta maksetaan vuosittain osallistumismaksu, ja kerätyt maksut jaetaan kilpailun palkintoina. Osallistuvien hevosten määrä vähenee vuosittain muun muassa loukkaantumisten tai koulutuksessa jälkeenjäämisen vuoksi, ja esimerkiksi vuoden 2009 kilpailuun arvioitiin osallistuvan noin 30 ratsukkoa.


title: Verkkopallo

text: Verkkopallo () on periaatteeltaan koripalloa muistuttava pallopeli, jossa tavoitteena on toimittaa pallo vastustajajoukkueen puolustusalueella olevaan taustalevyttömään koriin. Verkkopallo on suosittua muun muassa Australiassa ja Uudessa-Seelannissa sekä muissa Brittiläiseen kansainyhteisöön kuuluvissa maissa, jossa pääosa pelin harrastajista on naisia.


title: Verkkopallo

text: "Verkkopallo" on myös tenniksestä käytetty nimitys. Suomen Tennisliitto perustettiin vuonna 1911 nimellä Suomen Verkkopalloliitto, ja joidenkin sen jäsenyhdistysten nimissä esiintyy vieläkin sana "verkkopallo".


title: Pohjois-Ossetia-Alanian lippu

text: Pohjois-Ossetia-Alanian lippu on Pohjois-Ossetia-Alanian tasavallan virallinen lippu. Lippu otettiin käyttöön 2. lokakuuta 1991. Lippu koostuu kolmesta vaakasuorasta kentästä, jotka ovat ylhäältä alas lueteltuina valkoinen, punainen ja keltainen.


title: Pohjois-Ossetia-Alanian lippu

text:
Lipun väreillä on omat merkityksensä. Valkoinen kuvaa puhtautta, punainen sotilaallista rohkeutta ja keltainen puolestaan terveyttä ja hyvinvointia.
Lipun kolme raitaa edustavat myös vanhaa osseettiyhteisön sosiaalista rakennetta. Se oli jakaantunut kolmeen sosiaaliseen ryhmään, jotka muodostivat erottomattoman kokonaisuuden. Ryhmät olivat sotilaallinen yläluokka, papisto ja tavallinen kansa.


title: Pohjois-Ossetia-Alanian lippu

text: Pohjois-Ossetian kuuluessa Neuvostoliittoon oli sillä lippuna hyvin samantapainen lippu kuin muillakin autonomisilla neuvostotasavalloilla. Lipun pohjaväri oli punainen ja sen vasemmassa reunassa oli sininen raita. Lipun oikeassa yläkulmassa oli sirppi ja vasara sekä teksti "Pohjois-Ossetian ASNT" sekä osseetiksi että venäjäksi. Tämä lippu korvattiin nykyisellä lipulla juuri vähän ennen Neuvostoliiton romahdusta.


title: Pohjois-Ossetia-Alanian lippu

text: Pohjois-Ossetia-Alanian eteläisen naapurin, de-facto itsenäisen Etelä-Ossetian, lippu on samanlainen kuin pohjoisella naapurillaan, ainoana erona on se että Etelä-Ossetian lippu on jonkin verran kapeampi pystysuunnassa.


title: Ranskan Sudan

text: Ranskan Sudan () oli nykyisen Malin valtion alueen käsittänyt Ranskan siirtomaa Ranskan Länsi-Afrikassa vuosina 1890–1899 ja 1920–1958.


title: Ranskan Sudan

text: Ranskalaiset valloittivat nykyisen Malin alueen vuosina 1880–1898. Vuonna 1880 he perustivat alueelle sotilasalueen, jota kutsuttiin nimellä Ylä-Senegal. Sen keskuspaikkana toimi aluksi Médinen linnoitus ja vuodesta 1881 lähtien Kayes. Alue nimettiin uudelleen Senegalin kuvernöörin alaiseksi Ranskan Sudaniksi 18. elokuuta 1890. Ranskan Sudan erotettiin Senegalista vuonna 1892 ja seuraavana vuonna sen sotilashallinto korvattiin siviilihallinnolla.


title: Ranskan Sudan

text: Ranskan Länsi-Afrikan muodostamisen yhteydessä vuonna 1895 osia Ranskan Sudanista liitettiin Senegaliin ja Ranskan Guineaan. Vuonna 1899 laajoja alueita liitettiin Guineaan, Dahomeyhin ja Norsunluurannikkoon ja siirtomaan nimeksi tuli Ylä-Senegal ja Keski-Niger. Vuonna 1902 Ylä-Senegalista ja Keski-Nigeristä sekä Senegalin yhteyteen kuuluneista protektoraateista muodostettiin Senegambia ja Niger.


title: Ranskan Sudan

text: Vuonna 1904 perustettiin Ylä-Senegal ja Niger. Vuoteen 1911 saakka siihen kuului myös Nigerin sotilasalue (nykyinen Nigerin tasavalta) ja vuoteen 1919 Ylä-Volta. Ranskan Länsi-Afrikan federaatioon kuuluneen siirtomaan pääkaupunki siirrettiin vuonna 1908 Kayesista Bamakoon.


title: Ranskan Sudan

text: Vuonna 1920 alue nimettiin jälleen Ranskan Sudaniksi. Osa lakkautetusta Ylä-Voltasta liitettiin siihen vuonna 1932. Alue palautettiin vuonna 1947, jolloin Ylä-Volta perustettiin uudelleen.


title: Ranskan Sudan

text: Ranskan Sudanin hallinto oli samanlainen kuin muualla Ranskan Länsi-Afrikan siirtomaissa. Kuvernöörin johtama alue oli jaettu ranskalaisten komendanttien johtamiksi piireiksi, jotka puolestaan jakautuivat afrikkalaisten päälliköiden johtamiksi kantoneiksi. Siirtomaan kuvernööri oli Dakarissa istuneen Ranskan Länsi-Afrikan kenraalikuvernöörin alainen. Ranskan Sudanin kuvernööreinä toimivat muun muassa William Ponty (1899–1908), Jean Henri Terrasson de Fougères (1924–1931) ja Edmond Jean Louveau (1946–1952).


title: Ranskan Sudan

text: Vuonna 1946 hyväksytty Ranskan neljännen tasavallan perustuslaki teki siirtomaan asukkaista Ranskan unionin kansalaisia. Samalla perustettiin alueellinen kansanedustuslaitos, jolla oli oikeus päättää budjetista ja valita edustajia Ranskan parlamenttiin ja Ranskan unionin edustajainkokoukseen.


title: Ranskan Sudan

text: Ranskan Länsi-Afrikan federaatio hajosi lokakuussa 1958 ja Ranskan Sudanista muodostettu Sudanin tasavalta ("Republique Soudanaise") sai autonomian Ranskan yhteisön jäsenenä. Sudanin tasavalta ja Senegal muodostivat Malin liittovaltion, joka itsenäistyi 20. kesäkuuta 1960. Senegal erosi liittovaltiosta jo 20. elokuuta, minkä jälkeen Sudanin tasavalta julistautui itsenäiseksi Malin tasavallaksi 22. syyskuuta 1960.


title: Pohjois-Ossetia-Alanian vaakuna

text: Pohjois-Ossetia-Alanian vaakuna on yksi Pohjois-Ossetia-Alanian tasavallan virallisista tunnuksista. Se otettiin käyttöön 24. marraskuuta 1994.


title: Pohjois-Ossetia-Alanian vaakuna

text: Vaakunakilpi on muodoltaan pyöreä ja sen keskellä keltaisella maankamaralla seisoo keltainen lumileopardi, jossa on mustia täpliä. Taustalla on seitsemän valkoisen vuoren ryhmä. Vaakunassa esiintyvät samat värit kuin Pohjois-Ossetia-Alanian lipussa. Vuoret kuvaavat Pohjois-Ossetian maisemia ja lumileopardi puolestaan on Kaukasusvuorten laji, jolla on symboliarvoa. Se on nykyisin tosin hyvin harvinainen.


title: Pohjois-Ossetia-Alanian vaakuna

text: Pohjois-Ossetia-Alanian eteläinen naapuri Etelä-Ossetia otti käyttöönsä hyvin samanlaisen vaakunan toukokuussa 1998. Etelä-Ossetian vaakunan reunat ovat koristeellisemmat kuin pohjoisen naapurinsa.


title: Power Grid

text: Power Grid eli Funkenschlag on Friedemann Friesen suunnittelema ja alun perin 2F-Spielen vuonna 2004 julkaisema lautapeli, jossa pelaajat johtavat energiayhtiöitä ja kilpailevat kaupunkien sähköistämisestä. Pelin aikana pelaajat ostavat itselleen uusia voimaloita, raaka-aineita ja laajentavat sähköverkkoaan uusiin kaupunkeihin. Peli on julkaistu lähes 20 kielellä. Lautapelit.fi julkaisi keväällä 2011 pohjoismaisen painoksen pelistä.


title: Power Grid

text: Peli sisältää yhteensä 42 erilaista voimalaitosta, jotka tarvitsevat sähkön tuottamiseen eri raaka-aineita. Sähköä voi tuottaa hiilellä, öljyllä, jätteellä, uraanilla tai tuulivoimalla. Pelin alussa voimaloiden hyötysuhde on melko huono, eli ne tuottavat vähän sähköä ja käyttävät paljon raaka-aineita, mutta pelin edetessä voimalat muuttuvat taloudellisemmiksi. On melko tärkeää kehittää jatkuvasti voimaloitaan, mutta toisaalta silloin rahaa ei riitä niin paljon laajentamista varten.


title: Power Grid

text: Power Gridin pelilauta on kaksipuolinen. Toisella puolella on Yhdysvaltojen ja toisella Saksan kartta. Peliin on olemassa useita lisäosia, joissa on eri maiden karttoja. Pelin kulku jakautuu kolmeen kauteen. Ensimmäinen kausi päättyy, kun joku pelaaja laajentaa sähköverkkoaan riittävästi. Toinen kausi loppuu, kun voimalapakka on käyty läpi. Kolmannen kauden lopussa peli päättyy ja voittaja on se pelaaja, joka sähköistää eniten kaupunkeja kyseisellä vuorolla. Kaudet vaikuttavat muun muassa raaka-aineiden tuloon markkinoille sekä siihen montako energiayhtiötä mahtuu samaan kaupunkiin.


title: Power Grid

text: Peli on tasapainotettu siten, että se pelaaja, jolla on laajin sähköverkko ostaa raaka-aineita viimeisenä ja joutuu aloittamaan voimalahuutokaupan. Molemmat ovat varsin epäedullisia asioita, koska raaka-aineiden hinta nousee niitä ostettaessa.


title: Power Grid

text: Yksi vuoro pelissä etenee seuraavasti:


title: Jotši-kaani

text: Jotši-kaani (, "Züchi", noin 1185–1227) oli Tšingis-kaanin Börte-vaimon ensimmäinen poika.


title: Jotši-kaani

text: Pian Tšingis-kaanin (silloin Temujin) kanssa avioiduttuaan merkiitti-heimo kaappasi Börten. Börte annettiin merkiittien johtajan veljelle Chilger Bokelle, jonka luona hän oli muutamia kuukausia kunnes Temujin vapautti hänet. Vähän sen jälkeen hän synnytti Jotšin. Vaikkakin Tšingis-kaani tunnusti Jotšin pojakseen, epäilyt pojan isästä säilyivät eivätkä jääneet vaille vaikutusta. Jotšin perillisiä ei koskaan hyväksytty suurkaaneiksi, vaikka sukuhaara oli vanhin.


title: Jotši-kaani

text: Jotši oli tärkeä osallinen Tšingis-kaanin sodissa 1220-luvun alkuvuosiin asti, mutta nuorempien poikien tultua täysi-ikäisiksi oli nähtävissä merkkejä Tšingis-kaanin ja Jotšin suhteiden viilentymisestä. Jotši sai hallittavakseen valtakunnan läntisimmät osat Ural- ja Irtyš-jokien välissä. Mongoliperinteiden mukaisesti hän sai kahden muun vanhemman pojan tapaan alueelleen vain 4000 mongolisotilasta, kun taas nuorin poika Tolui sai 101 000. Niinpä Batu ja muut Jotšin perilliset laajensivat aluetta, josta tuli Kultaisen ordan valtakunta, pääosin paikallisista turkkilaisväestöistä rekrytoiduilla sotilailla.


title: Zlatan Ibrahimović

text: Zlatan Ibrahimović (s. 3. lokakuuta 1981 Malmö) on ruotsalainen jalkapalloilija, joka edustaa MLS-joukkue LA Galaxya. Hän lopetti uransa Ruotsin maajoukkueessa kesäkuussa 2016.